
Muževima i ženama — neznanim herojima, koji su 
iz ljubavi za Kraljevstvo Kristovo ostavili dragi dom- 
i ljubljenu Domovinu ... — posvećujemo ovu 
knjižicu. — 


Dao Bog, da njihovim stopama pođu nove sile mla¬ 
dih duša, i pokažu svijetu, da nije nestalo ideala I da 
heroji nisu umorni ,., 


predgovor 


+ + + + •+ + + + + + 

Gospodine, koji si me u svojoj ljubavi izabrao, da Ti predobivam 
duše, daj mi svoju milost, da Ti ostanem u\*ijek vjeran. 

Budući da želiš, da Tvoj porast u mnogim dušama ovisi o meni, 
daj mi, da shvatim nešto od onoga Tvoga „žedan sam 11 na Kalvariji. 
Raspali-moje srce ljubavlju svoga Srca. 

Daj mi onaj misionarski žar Koji se traži, da cijeli moj život, bez 
ikakva traženja samoga sebe i bez ikakvih vlastitih probitaka, bude 
u tome, da Te drugi upoznaju i ozljube. 

+ i- ' + + + h + + { i 


Pozdravljam od srca pojavu »Misijske biblioteke■», 
koju počinju izdavati vrijedni oci isusovci u Opatiji. 
To je prva misijska Štampa kod nas, nakon dugog pre¬ 
kida od dvadeset godina. 

Danas sve više postaje svakome katoliku jasno, da 
je Crkva bitno misijska. To je veoma naglašeno od Va¬ 
tikanskog II. sabora, ne samo u shemi o Misijama, ne¬ 
go i u samoj dogmatskoj shemi o Crkvi. Gospodin je 
tekao samo apostolima: »Idite i naučavajte sve naro¬ 
de...* (Mat. 28, 19.) i zato su apostoli i njihovi nasljed¬ 
nici biskupi na čelu s rimskim papom službeni nosioci 
te Kristove naredbe. Ali i svi oni koji su dionici Kri¬ 
stova svećeništva bilo po svetom redu bilo po svetim sa¬ 
kramentima krštenja i krizme, dionici su i toga sveće¬ 
ničkog i misionarskog zadatka, koji su apostoli i nji¬ 
hovi nasljednici biskupi primili od Krista. 

To vidimo i u povijesti Crkve. Samo dok su svi kr¬ 
šćani bili svijesni, da su pozvani da budu misionari, da 
budu Kristovi vjerovjesnici, njegovim primjerom, sa¬ 
mo dotle se je Crkva nezadrživo širila i osvajala svijet. 

Tu pojavu općeg misionarskog duha, punog đinamiz- 
via i ekspanzivncsti, opažamo osobito u prvim stolje¬ 
ćima kršćanstva, kada je Crkva bila progonjena. Taj 
misionarski duh opažamo i u kasnijim stoljećima, ali on 
se je sve više i više suzivao na svećenike•, pače pomalo 
i na same redovnike. Ostali kršćani pa i svećenici ma¬ 
lo po malo počeli su misliti, da se širenje vjere među 
nevjernicima njih ne tiče: 

Tako je Crkva počela slabiti. 

Ona je u izražavanju svoje primarne dužnosti, da os¬ 
vaja svijet za Krista, da ga osvaja čitava, u svoj cjeli¬ 
ni, kao jedno otajstveno tijelo Kristovo, koje se nala¬ 
zi u pokretu, našla najveću zapreku u svojoj pocijepa- 
nosti. Ono što su radili najbolji njeni sinovi, redovnici 
misionari, to su drugi njeni sinovi uništavali svojom 
pohlepom za laganim obogaćivanjem pomoću inform- ' 
nog iskorišćavanja urođenika u Aziji, Africi i Americi, 
i[ svojom nezasitnom željom za uživanjem, koje s krš¬ 
ćanstvom nije imalo ništa zajedničkog. . 

Taj su neuspjeh još pojačale diobe kršćana u razne 
crkve koje su jedna drugu pobijale. 

A. ipak je Krist rekao: »Da svi budu jedno, kao što 
si ti Oče, u meni i ja u tebi, da i oni budu jedno, da 
vjeruje svijet, da si me ti poslao.« (Iv. 17, 21.) 

Misionarska zadaća, kao i svaki apostolat, nije zada¬ 
ća pojedinaca, pa ni pojedinih skupina u Crkvi, nego je 
to zadaća, kako reče Krist, čitave crkve kao cjeline. Tek 
onda, kada budemo jedno, onda će tek svijet povjero¬ 
vati, da je Krist poslanik Božji. 

Sjećam se, kada sam bio u audijenciji kod pokojnog 
sv. Oca Ivana XXIII., da mi je rekao: »Sirite misionar¬ 
ska zvanja kod svojih sjemeništaraca, Zašto moraju bi¬ 


ti misionari samo redovnici, a ne i mi dijecezanski sve¬ 
ćenici.« 

Priznajem, da mi je dobri papa tom jednostavnom 
riječju otkrio svijet... 

Zašto da budemo vezani brigom samo za svoje bisku- 
pije, samo za svoje župe, samo za svoj mali kraj, samo 
za svoju obitelj, samo za svoju domovinu... Zar mi¬ 
slimo, da zbilja treba, poći u neki misionarski red, alco 
hoćemo msionarsku dušu, ako hoćemo probiti korijen 
lokalizma, nacionalizma, karijerizma itd. 

Ali možda smo mi stariji već i prestari za tako širo¬ 
ke horizonte. Možda smo prestari da postanemo građa¬ 
ni novoga svijeta, svijeta Kristova, koji se rađa pred 
nama u bolima i mukama. 

A ipak je zapovijed Kristova — Naučavajte sve na¬ 
rode — preko apostola i biskupa upravljena svima na¬ 
ma: svećenicima, bogoslovima, sjemeništarcima, svim 
krštenicima i krizmanicima, đacima, radnicima, inže¬ 
njerima, liječnicima, advokatima, muškima i ženskima. 

Danas kada se stavljaju barijere između ljudi, izme¬ 
đu nareda, između rasa, između klasa, danas baš su 
mladi pozvani, da. sruše te barijere, da postanu građa¬ 
ni novoga svijeta, da osjete u sebi nesavladivu želju, 
da donesu svim ljudima zemlje, bez obzira na boju ko¬ 
že, bez obzira'na jezik koji govore, na vjeru koju ispo¬ 
vijedaju, na klasu kojoj pripadaju, svu istinu i svu lju¬ 
bav Kristovu. 

Mladi su pozvani da isprave pogreške, koje su očevi 
stoljećima pravili smatrajući vjeru kao nekim osigura¬ 
vajućim društvom za život poslije smrti, a za ovaj ži¬ 
vot su mislili, da se vjera sastoji u vršenju nekih odre¬ 
đenih ceremonijalnih običaja. 

Indijski vođa Nehru u knjizi »Otkriće Indije« prizna¬ 
je, da postoje U Indiji dvije smrti kolonijalizma: onaj 
koji iskorištava i onaj koji donosi kulturu i napredak. 
Nažalost ovih posljednjih je hilo malo. To su bili odre¬ 
da naši misionari, koji su donašali kulturu i pravu vje¬ 
ru. Oni su često bili neshvaćani od domorodaca, koji su 
ih zamjenjivali s ovim izrabljivačima i kolonijalistima. 
Jer naši misionari nisu uopće bili kolonijalisti. Oni su 
bili sluge Kristovi, koji su htjeli osvajati duše samo is¬ 
tinom i ljubavlju: htjeli su ih »osvajati«, ne da im os¬ 
vojeni služe, nego da oni njima služe, i da dadnu du¬ 
šu i život svoj za njih, kao što su ga često puta dali 
i tako natopili svojom nevinom krvlju beskrajne pro¬ 
store novih svjetova. 

Smatram da će oslobođenje Azije i Afrike od kolo¬ 
nijalizma stvoriti povoljnije uvjete misionarskom radu 
i ako će sigurno donijeti nove teškoće. 

Ali svi ne možemo u misije, reći ćete moji dragi mla¬ 
di prijatelji. 

Naravno svi ne možemo, ali će možda ipak netko 
moći. 

Dartas iz nekih zemalja idu u misije mnogi svjetov¬ 
njaci, idu kompletne obitelji, koje se stavljaju u službu 
misionara. 

Pogotovu se može to dogoditi jednom sjemeništarcu i 
bogoslovu. Ne treba da takav ostavlja status dijecezan¬ 
skih svećeničkih kandidata, da postane misionarom. 
Sjećate se opomene Ivana XXIII., koju sam prije na¬ 
veo. 

Svakako svi možemo i svi moramo za misije moliti, za 
misije se zanimati, misije pomagati, koliko je mogu¬ 
će. Budimo uvjereni, da nismo dobri katolici, ako ne¬ 


mamo u sebi Kristov misijski univerzalni duh i ako 
naša glavna molitva nije: »Dođi kraljevstvo tvoje!« 

Mislim da će biti glavna zadaća ove naše Misijske 
biblioteke, da odgaja u svima nama, a osobito u mladi¬ 
ma taj misionarski duh. 

Sjećajmo se one riječi Ivana XXIII.: Zašto da budu 
misionari samo redovnici? Zašto da .ne budemo to i 
mi vanjski svećenici!« Nadopunimo tu veliku riječ s 
još jednim dodatkom: »Zašto da ne budemo misionari 
i mi koji nismo i mi koji ne ćemo biti svećenici, ne¬ 
go ćemo ostati u svijetu; mi mladi, svjesni, ponosni ka¬ 
tolici, građani novog Kristovog svijeta!« 

+ Frane Franić 
Biskup splitski i makarski 

uvod *) 


Nikada nije bila izgovorena .neka riječ s toliko snage 
i s toliko veličanstva, kao što je bila, ona što je Gospo¬ 
din na koncu svoga zemnog života upravio jedanaestorici 
vjernih apostola: »Dana mi je sva vlast na nebu i na 
zemlji. Idite dakle i naučavajte sve narode, krsteći ih 
u ime Oca i Sina i Duha Svetoga, učeći ih, da drže sve, 
što sam vam zapovijedio. I evo ja sam s vama u sve 
dane do svršetka svijeta « (Mt- 28, 19-20). 

Zar se s ovom osvajalačkom zapovijeđu smije uspore¬ 
diti ijedna od vojnih zapovijedi, što su ih mogućnici 
ove zemlje dali svojim legijama? Vojne jednog Alek¬ 
sandra Velikoga, jednog Džingis-Kana, jednog Napo- 
leona, tek su neznatne epizode, ako se usporede sa osva¬ 
janjem: svijeta, koje se nastavlja sve do naših dana. 

Nikada nije Ijv.dima dan ovakav nalog. Nikad se ni- 
7 e neka zapovijed izvodila s većom smjelošću, s pleme¬ 
nitijom srčanošću, s odlučnijom požrtvovnošću. Pothvat 
r.iisionarenja među poganima jest jedinstven u povi¬ 
jesti. Onaj, koji je nakanio govoriti o tom pothvatu, 
nakanio je govoriti o najsnažnijem junačkom epu svih 
vremena. Punina najpotresnijih događaja tako je ve¬ 


lika; broj jurišnika i boraca, pionira i mučenika Kra¬ 
ljevstva Božjega tako je nepregledan, da čovjek ne 
zna, gdje bi počeo, gdje bi završio. 

U ovom djelu iznosimo život i djelovanje, patnje i 
umiranje tek neznatnog broja misionara, kao zastupni¬ 
ke onih bezbrojnih vjerovjesnika, poznatih i nepozna¬ 
tih, koji su isto tako dostojni, da se o njima opširno 
progovori. No i ovaj skroman izbor jasno nam predo¬ 
čuje goleme žrtve, bojeve i zasluge misionara svih vre¬ 
mena i zona, i sigurno će u čitatelju uzbuditi ono stra- 
hopočitanje, koje ovakvim djelima pristaje. 

Prvi svesci povest će nas u Novi svijet, na vječni 
led polarnih predjela, u žedne stepe ispod žarkog sun¬ 
ca, ekvatorskog sunca, na bezbrojne oceanske otoke, u 
australijske prašume i pustinje, da tamo motrimo os¬ 
nivanje Kraljevstva Božjega od konkvistadorskih vre¬ 
mena do naših dana. 

Dao Gospodin, da ova knjiga, koja govori o najuz¬ 
budljivijim pustolovinama ljudske povijesti, ne bila sa¬ 
mo ugodnom zabavom, već iznova rasplamsala onaj 
sveti žar, koji mora zahvatiti svakog kršaćnina kao su¬ 
radnika pri izgradnji Božjeg Kraljevstva. 

W. Hunermann 


*) Uvod 1 slijedeće misijske' crtice uzimamo dozvolom autkora iz knjige W. Hii- 
nermann: Povijest svjetskih mfsija (Životopisi velikih misionara) 

Rex-Verlag Luzern / Munchen 1960 

otac indljanaca 


.Tmurna lica promatra Kristof Columbo ljude, što se 
okupiše na palubama njegovih lađa u sank.ularskoj luci. 

»Čini se, da je ovamo pometeno smeće čitavog špa¬ 
njolskog naroda«, reče Kolumbo Ijutito svome kapeta¬ 
nu, s kojim je već dvaput putovao u Novi svijet. »Ni¬ 
kad u svom životu nisam vidio ovoliko lopova na 
okupu.« 

»Nema više starih vremena oduševljenja, moj admi¬ 
rale!« odvrati pomorac. »Nitko se više ne nada boga¬ 
tom blagu na zlatnom Zapadu, ali Se to više svatko bo¬ 
ji smrti i bijede. Da vlada nije dala pomilovanje svim 
onim kažnjeni cima, koji su se odlučili da pođu s na¬ 
ma na put, nikad ne bismo okupili na svoje lađe dvije 
stotine ljudi«. 

Najedanput se razvedri lice velikog admirala i pot¬ 
kralja Zapadno-Jndijskog mora. Među izmetom, što se 
bez obuće i u poderanom odijelu okupio na palubi, 
opazi snažna mladića svijetlih očiju i plemenitih pote¬ 
za na licu, pa mu dade znak, da se približi. Upitao ga 
je za ime. 

»Ja sam Bartol de Las Casas iz Sevilje«, odvrati 24- 
godišnjak. 

»Las Casas? Ime lijepo zvuči. Tako se zvao jedan 
mojih drugova, prvih dviju vožnja.« 


»Tako je«, progovori kapetan. »Las Casas je bio je- 
đrenjar na lađi Santa Maria. Pošten, čestit čovjek!« 

»To mi je Otac«, odgovori Bartol, komu oči sijevnuše 
ponosom, »A sada sam ja došao, da ga zamijenim!« 

»Razumijete li se u pomorstvo?« 

»Nešto, gospodine! Dok sam još dječakom bio, uzi¬ 
mao bi me otac sa sobom na lađu. A onda je odlučio 
da učini od mene učena čovjeka, pa sam u Salamanci 
učio pravo i bogoslovlje. Dospio sam do licencijata, kad 
mi studijska soba postade pretijesnom i zrak u njoj 
odviše prašnim. I tako odlučih da pođem s vama, ako 
me možete za što upotrijebiti.« 

»Snažne mišice i bistra glava uvijek se rado prima¬ 
ju, a pogotovu kad ne mogu biti baš izbirljiv u pogle¬ 
du ljudi, koji će me pratiti«, reče s uzdahom admiral, 
komu je kosa već potpuno osijedjela, iako mu nije bi¬ 
lo više od 5.2 godine. 

Tridesetog svibnja 1498. zaploviše lađe morem. Sun¬ 
ce sve jače žari s bezoblačnoga neba. Doskora nestade 
svakog povjetarca. Vrijeme je to, kojega se svi pomor¬ 
ci straše. Jedra mlohavo vise o jarbolima. Vrućina je 
tako jaka, da se katran topi i da obruči pucaju na bač¬ 
vama. Voda postaje bljutavom pa ju jedva tko može 
piti. U posadi se zamiječuje sumnjiv žamor. 

Iza tromjesečne vožnje stropoštaše se sidra u luci 
San Domingo na južnoj obali otoka Espagnola (Haiti). 
Uzalud očekuje pozdrav španjolskih naseljenika admi¬ 
ral, koji pati od kostobolje. Mučen tjeskobnim naslući- 
vanjima, iskrca se na kopno sa svojim bratom Barto¬ 
lom, koga ostavi kao svoga zamjenika. 

»Stanje rđavo«, izvješćuje Bartol. »Tri stotine Špa¬ 
njolaca podleže groznici. Indijanci iskoristiše naše ža- 

losne prilike za ustanak, koji teškom mukom smirih. 
Da se zlo još poveća, združi se s Indijancima jedan dio 
Španjolaca zajedno s Roldanom, koga si postavio za 
vrhovnog suca. Trebat će mnogo razboritosti i takta, da 
se ovi ljudi sklone na poslušnost. Španjolci naime nisu 
zaboravili, da smo Genovljani, dakle tuđinci. Dođoše 
ovamo u nadi, da će napuniti džepove zlatom i drugim 
dragocjenim blagom, pa ih je teško skloniti na obra¬ 
đivanje zemlje.-« 

»Ja ću već znati buntovnike ukrotiti«, planu Kolum¬ 
bo. Ali nije bilo lako razočarane naseljenike privesti 
poslušnosti. Posvuda se susreće veliki otkrivač s mrž¬ 
njom, s nepouzdanjem, ■ otvorenim neprijateljstvom. U- 
mjesto da buntovnike povješa, mora nastojati, da se 
s njima izmiri, pogotovu kad je većina zločinačkog 
smeća, što se s njim doveze, bila spremna da stane na 
pobunjeničku stranu. 

Umjesto da se kolovođe kazne, osjeća Kolumbo, da 
ih mora nagraditi, ako ne će, da se sruši sve, što je sa¬ 
gradio. Španjolcima je podijelio tako zvane raparti- 
mientos, tj. prostrana zemljišta, koja su -obrađivali 
Indijanci kao robovi. Osim toga Indijanci su ispirali 
za Španjolce zlato na rijekama. 

Ipak počinje Kolumbova zvijezda tamnjeti. Žestoke 
tužbe, što su ih protiv -njega iznosili na španjolskom 
dvoru njegovi neprijatelji, ne ostadoše bez posljedica. 
Kralj Ferdinand imenova Franciska de Bobadiliu. za 
suca-upravitelja i pošalje ga s dvije lađe u Zapadnu 
Indiju. Kolumbo je okovan i dovezen natrag u Špa¬ 
njolsku. 

Među onima, koji ostadoše kao gospodari jednog re- 
partimienta, bio je i Bartol de Las Casas. Indijancima 


.K koji obrađuju njegova polja' i koji za njega zlato 
traže, dobar gospodar, koji se čuva da od njih traži 
ono čega ne mogu uraditi. Naravno da se posve druk¬ 
čije postupalo na susjednim gospodarstvima. Za jaše- 
nja zemljom vidio je Casas nesretne ljude, mršave po¬ 
put skeleta, kako teške plugove vuku, kako dan i noć 
pod udarcima nadgledničkog biča rade u zlatnim rudo¬ 
kopima sve do iznemoglosti. 

Zlotvori, za zlatom pohlepni pustolovi, koji stigoše 
ovamo iz Starog Svijeta, pretvoriše se u strašne gospo¬ 
dare, koji do ljudskog života drže mnogo manje nego 
do života i najbjeđnije domaće životinje. Ako nema 
dosta radne snage ide se u lov na goloruko selo; hva¬ 
taju domaći svijet uz pomoć pasa; okivaju ga u lance 
i vuku na imanja da rade, dok i on ne podlegne bijedi 
i naporu. I tako se to ponavlja. Što je briga gospodare 
za Indijance na repartimentima. Pa i sam mladi Las 
C-asas ne shvaća pravo sudbinu ovih nesretnika; gleda 
u njima samo pogane, i sluge kumira, a kojima pripi¬ 
suju najgore opačine. 

Ali jednog dana čuje propovijed, dominikanca An¬ 
tuna. de Montesina, koji je vatreno udarao na španjol¬ 
ske gospodare nasilnike. U svetom gnjevu primijenio 
je na njih riječi, što ih je uzeo iz 34. poglavlja Muđra- 
čeva: »Tko žrtvu prinosi od dobra kojeg siromaha, taj 
kolje sina pred očevim pogledom. Siromah životari, 
braneći se oskudno kruhom. Krvožedno je pseto onaj, 
koji mu taj kruh otima. Tko bližnjemu uskraćuje ono, 
što mu je potrebno za uzđržavnje života, njegov je ubo¬ 
jica. Tko nadničaru zadržava zasluženu nadnicu, krv 
prolijeva... Gospodin ne oklijeva. Gospodin ne će bi¬ 
ti strpljiv s nemilosrdnikom. Gospodin će otjerati voj¬ 
sku. oholica. slomit će žezlo tlačitelja.« 

Ove riječi propovjednikove kao da razdriješe pred oči¬ 
ma Las Casasa zastor, koji mu je dugo skrivao bijedu 
nesretnih Indijanaca. Duboko potresen ostavi kuću Bož¬ 
ju, vrati se na svoj repartimiento i svim svojim robo¬ 
vima pokloni slobodu. Ostali farmeri kimaju glavama 
radi ovog »luđačkog poteza«.« Las Casas nastavlja svo¬ 
je studije. 1510. azredi ga za svećenika prvi biskup na 
Espagnoli. 

U seocu Zanguarami na otoku Kubi preuze dušobriž¬ 
ništvo. Ali kako da Indijancima propovijeda blago E- 
vanđelje Kristovo, dok žive u službi nemilosrdnih go¬ 
spodara? Kako da obrati jadne, očajne ljude, koji u 
svojim gospodarima kršćanima ne vide drugo, već ne¬ 
milosrdne đavle? Uz;alud zaklinje farmere, da urane 
stanje svojih robova barem snošljivijim. Farmeri mu 
se smiju, udaraju na njega kao na revolucionara koji 
bi htio da preokrene sav poredak, da Španjolce naše- 
ljenike dovede na prosjački štap. Njegove opomene i 
tužbe nailaze samo na gluhe uši. Svi tamošnji Španjol¬ 
ci idu za jednim ciljem: obogatiti se što prije, da se 
mogu s prepunim džepovima zlata što brze vratiti u 
domovinu. I nekadašnji galijaši, razbojnici i ubojico, 
mogu se iza deset godina vratiti kući kao slobodni 
ljudi, pa stoga nastoje, da što bolje iskoriste snagu jad¬ 
nih robova, koje gone od sebe, kad više nisu za posao, 
dok se vojnici brinu za novu radnu snagu. 

Las Casas piše u svojem očaju dominikanskom gene¬ 
ralu; slika mu užasnu sramotu, koja se nanosi španjol¬ 
skom imenu kao i čitavom kršćanstvu; moli ga, da bi 
se kod kralja zauzeo za bijedne robove. 

Njegove se riječi poslušale. Ferdinand II. zabrani 
ropstvo u svim zemljama i po svim otocima Novoga 

Svijeta. Ali je Madrid daleko. Kraljevske odredbe osta¬ 
ju papirom, na koji se nitko ne osvrće. Ovo potaknu 
revnog svećenika da sam pođe na dvor, što i učini 1515. 
Uz pomoć kraljevog ispovjednika dobije audijenciju 
kod monarha, koji ga pažljivo sasluša i obeća, da će 
pomoći. Prije konačne odluke preminu Ferdinand 23. 
siječnja 1516, 


PROGON INDIJANACA (Iz djela: „Americae Partes" - 1590) 




U svojoj nevolji obraća se Las Casasa na toledskog 
nadbiskupa kardinala Ximenesa, španjolskog primasa i 
velikog kancelara kastiljskoga. Kardinal mu obeća 
svaku potporu. 

Kardinalu pođe za rukom, da se Las Casas imenuje 
»generalnim protektorom indijanskim« i odredi, da ga 
prate natrag dva redovnika jeronimovca s istražnim 
sucem Zuazom. Zajedno s ovim poslanstvom brinut će 
se Las Casas za provođenje kraljevskih odredaba. 

Las Casas i njegovi pratioci stigoše puni lijepih na¬ 
da na Esapgnolu u prosincu 1516. ne sluteći, kakva ga 
gorka razočaranja čekaju. Brzo iza njegova dolaska po¬ 
digoše se očajni Indijanci. U pokrajini Kumani na sje¬ 
veru Venezuele ubiše dva misionara dominikanca. Po¬ 
sljedice su bile strašne. Vojnička ekspedicija ne pou¬ 
bija samo selo, u koje se taj zločin dogodio, već opu¬ 
stoši čitav tamošnji kraj. 

Las Casas protestira žestoko protiv ovakve okrutno¬ 
sti, ali ga radi toga svi ostaviše. Pače i Jeronimovei i 
sudac istražitelj okrenuše mu leđa osuđujući njegov po¬ 
stupak. Krivnja zbog ustanka bacala se općenito govo¬ 
reći na njega, pa, jer mu život nije bio više siguran, ne 
preostade mu drugo, već da što prije ostavi San Do- 
mingo. Odluči da opet pođe u Španjolsku. U svibnju 
1517. prokrade se na jednu lađu, koja ga poveze u do¬ 
movinu. 

Iza brojnih uzaludnih pokušaja napokon mu ipak 
pođe za rukom, da ga je kralj Karlo I. (kasnije car 
Karlo V.) primio u audijenciju. Mladi je monarh bio 
duboko potresen, kad mu je svećenik ispripovjeđio u 
Valladoliđu pred njegovim indijanskim savjetnicima 
ono, što se radi s inđijancima. 

»Pa što bi prema vašem mišljenju trebalo učiniti, da 
to stanje postane snošljivim«, upita kralj, kad je Las 
Casas dovršio izlaganje. 

»Valja dokrajčiti nasilno konkvistađorsko vladanje«, 
odvrati svećenik bez oklijevanja. »Mač je osvojio da¬ 
leke otoke, pa je sada vrijeme, da se zemlja na miran 
način kultivira. Pošaljite, veličanstvo, španjolskih selja¬ 
ka u Zapadnu Indiju. Uvjeren sam, da će se Indijanci 
kao slobodni ljudi povesti za njihovim primjerom, te 
će rado vašem veličanstvu plaćati umjerene poreze«. 

»Rekoste, padre, da bi tamo trebalo poslati španjol¬ 
ske seljake«,. progovri predsjednik indijanskog vijeća 
Conchillos. »To znači mirne seljake izručiti bez zašti¬ 
te barbarima, koji nisu prikladni ni za kakav kulturni 
napredak i koji se mogu samo oružjem držati na uzdi. 
Kolike li ludosti!« 

»Možda nije ipak prijedlog tako neizvediv««, priteče 
svećeniku u pomoć kancelar Juan de Selagvio. »Sva¬ 
kako bi se moglo pokušati.« 

»Biste li, padre, bili spremni na taj pokušaj«, upita 
kralj. 

»Vrlo rado, veličanstvo! Odredite mi koje bilo zem¬ 
ljište. Naselit ću ga španjolskim seljacima, da tamoš¬ 
nji narod odgojim za kulturni rad. Iznosim samo'jedan 
jedini uvjet .« 

»To jest?« 

»Želim da mi se dade. vlast da svojom kolonijom 
upravljam bez guvernera i bez vojnika.« 

»Dobro, padre! Vidjet ćemo, u koliko će se moći va-, 
šim željama udovoljiti.« ' 

Usprkos lijepom uspjehu audijencije, dugo ne dolazi 
Las Casas do cilja svojih nastojanja. U kancelariji se 

2 Razapete mreže 

beskrajno odugovlačila pregovaranja. Bilo je očito, da 
se svećenikovi neprijatelji trude, da njegovu stvar ba¬ 
rem što više zategnu, ako im ne pođe za rukom, da je 
dovedu do potpunog neuspjeha. Prijedlog išao od ko¬ 
misije do komisije, dok napokon sam mladi car ne pro¬ 
govori odlučnu riječ. Las Casas dobi u Kumani 260 
milja zemljišta, nekoliko lađa za prevoz te dosta ve¬ 
lik prinos iz kraljevske kase za osnivanje svoje kolo¬ 
nije. 

S tri stotine seljačkih sinova, koje većinom probra 
po svojoj andaluzijskoj domovini, pođe Las Casas na 
veliki put u svibnju 1520. Cilj mu je miroljubiva kri¬ 
žarska vojna. Svoje drugove zove vitezovima Reda 
zlatne ostruge, a da bi se i vanjštinom razlikovali od 
ostalih farmera, odredi, da nose bijele ogrtače s crve¬ 
nim križem. Ali eto strašnog razočaranja. Kad se nai¬ 
me u Luci San Juan na otoku Porto Riko iskrcao na 
kopno, doznađe, da se pokrajina Kumana iznova po¬ 
bunila protiv Španjolaca, budući da ovi pohvataše ve¬ 
lik broj tamošnjeg svijeta, koji prodaše susjednim oto¬ 
cima kao roblje. Među tim robljem bila su i dva kacika. 

Indijanci pobiše osamdeset Španjolaca, zapališe sa¬ 
mostan u Santa Fe, polupaše zvona, raspela, kipove, 
opustošiše plantaže. Teško je zaboljelo svećenika, kad do- 
ču, da kršteni Indijanci nisu bili u bijesu umjereniji 
od pogana. Doplovila je Španjolska flota, da pobunu 
uguši i učesnike najstrože kazni. 

»Dakle opet sila protiv sile, krv za krv!-« uzdahnu 
Las Casas potreseno. Ostavio je svoje naseljenike u Pu- 
erto Riku, otplovio na San Domingo te zatražio od gu¬ 
vernera, da flotu odmah opozove, budući da na teme¬ 


lju kraljevske odredbe nema ni jedan vojnik prava da 
stupi na zemljište, koje mu je predano. 

Ali na žalost bijaše prekasno! Kaznena je ekspedici¬ 
ja već davno na svom cilju. Na stotine je Indijanaca 
povješano, na kolac nabijeno, na tisuće u ropstvo od¬ 
vedeno. i 

Goreći od nestrpljivosti hoće Las Casas da pođe U 
Puerto Riko, ali je lađa bila toliko oštećena, da je tre¬ 
balo više mjeseci da se popravi. I tako istom u lipnju 
1521. stiže u San Juan, gdje nađe tek neznatan broj 
svojih pratilaca. Ostali se raspršiše da na svoju ruku 
traže sreću. S onima, koji mu ostadoše vjerni, iskrca 
se na kopno te na ušću Kume osnova prvo naselje, na 
kojem se brzo vidjelo, da opravdava najljepše nade. 

Nekoliko mjeseci kasnije morade poći na San Do- 
riingo radi važnih pregovora. Dok je tamo boravio, sti¬ 
že mu vijest o novom očajničkom ustanku u Kumi. 
Njegovo je naselje posve uništeno. Većina je njegovih 
naseljenika pobijena ili se morala raspršiti. Sve je iz¬ 
gubljeno. Pokušaj što ga je započeo s velikim nadama, 
bijedno se izjalovio. Ruganje mu njegovih neprijatelja 
puni uši, gdjegod se pokazao. Noć potpunog malođušja 
zahvati nesretnog svećenika. U svojoj nevolji zamoli 
dominikance u San Domingu za utočište te obuče halji¬ 
nu njihova reda, da u tihoj ćeliji samoće nađe mir. No 
patnja njegova srca polazi s njime i u samoću. Sauče- 
šće s-nesretnim Indijancima ne da mu .nikako mira. 

Slijedećih godina bori se perom protiv okrutnog na- 
siiništva konkvistađora, počinje pisati »Opću povijest 
Indije«, sastavlja raspravu »De unići vocationis modo 
— Jedini put obraćenja«. U toj raspravi osuđuje svaki 
rat protiv miroljubivog pučanstva kao nepravdu, bez- 

boštvo, tiraniju, kao nešto, što se kosi s ljudskim pra¬ 
vima. 

1527. polazi opet na put, da poganima propovijeda 
Evanđelje. U Nikaragvi i Gvatemali misionari s veli¬ 
kim uspjehom. Pošao je u Meksiko, u Peru. S tugom u 
srcu gleda patnje jadnog naroda; propovijeda neustra¬ 
šivo protiv nepravde i nasilja; brani vojnicima u ime 
Isusovo sudjelovanje u okrutnom osvajanju. 

Izvrću ga ruglu i smijehu. Napokon ga optuže kod 
kralja u Španjolskoj kao buntovnika i veleizdajnika. 
Godine 1542. morao je odgovarati pred kraljem za jed¬ 
nog vijećanja indijanskog savjeta. 

Uloge se doskora preokrenuše. Optuženik postaje tu¬ 
žiteljem. Plamteći od uzbuđenosti, slikao je okrutnost 
konkvistadora, koji »poput vukova, tigrova i lavova-« 
napadaju nesretni narod. 

»Kuba, Puerto Riko,- Jamaika i ostali otoci u Antil- 
skom moru sliče sada pustinjama, dok su prije bili 
prepuni stanovništva. Bahamnski otoci, koji su brojili 
preko 500 tisuća stanovnika tako opustješe, da se na 
njima našlo samo devet stanovnika za lova na robove, 
koji se upriličio pred nekoliko godina. Na kopnu nije 
drukčije. Po svuda se vide ruševine, popaljena sela, 
popaljeni gradovi. U pokrajini Panami pobijeno je 
40.000 Indijanaca, dok ih u Nikaragvi poginu za dva¬ 
naest godina više od 600.000 tisuća. Kacike, koji- nisu 
mogli zadovoljiti pohlepi svojih mučitelja, žive su spa¬ 
lili, kože s njih gulili, na kolac ih nabijali. Ono, što se 
u Gvatemali i Hondurasu dogodilo, punit će vjekove 
grozom. Na otoku Trinidad poginuše tisuće lovaca -bi¬ 
sera, jer se od njih tražilo više, nego što su im mogle 
sile snositi. Guverneri u Floridi pustoše poput divljih 


zvijeri. Peru je pakao. Nijemci, koji dobiše Venezuelu 
u zakup, postupaju s narodom kao i Španjolci-«. 

Beskrajno je potresna optužnica dominikanca, koji 
bez milosrđa trga masku s lica tobožnjim slavnim os¬ 
vajačima, pokazuje ih s njihovom okrutnošću, pohle¬ 
pom i licemjerjem. Nisu to sluge kraljeve, već drugo¬ 
vi sotone. Cesto ga izdaje glas, pa mora silom stišavati 
uzbuđenost prije nego što počne govoriti, a onda nje¬ 
gov snažni, grom omi glas potresa svodovima u dvo¬ 
rani riječju:'»Optužujem!« 

Davno nestade podrugljivog smiješka, koji se ispo¬ 
četka pokazivao na licima gospode indijanskog savje¬ 
ta. Gospoda su sada blijeda. Car sjedi nepomično obu¬ 
hvativši pesnicama lavlje glave svoga naslonjača. Te¬ 
ško diše. Iz pogleda mu vrcaju plamenovi. 

Napokon završi Las Casas, kleknu na stepenice kra¬ 
ljeva prijestolja i pređade spis, u kojem su zabilježeni 
svi jadi i čemeri Novoga Svijeta. Naslov je spisu: »De- 
struccion de las Indias — Uništenje Indije«. 

Predsjednik vijeća, bojeći se srdžbe svojega gospo¬ 
dara, usudi se napokon da odgovori misionaru: »Za- 
boraviste, padre Las Casas, da se ovdje nalazite kao 
okrivljenik, a ne kao tužitelj. Očito je, da pretjeravate 
u namjeri, da carevu pozornost odvratite od svoje kriv¬ 
nje. Pretjeravate bez mjere slučajeve, koje i mi osu¬ 
đujemo, ali koji su također neizbježivi za svakoga os¬ 
vajanja. Kao svećenik ne biste smjeli zaboraviti, kako 
zemlje i otoke Novoga Svijeta osvajamo da tamo po¬ 
dignemo križ Kristov, da tamošnji svijet obratimo na 
svoju vjeru. Zar može ta cijena biti visoka, kad se ra¬ 
di o postizavanju ovako visokih ciljeva?« 

Naslovna str. knjige Las Casas: Narratio Regionvm Indiearvm 


Kipeći od svete srdžbe, odgovara redovnik: »Tamoš¬ 
nji svijet ubijati, da im se duše spase! Tisuće klati,-da 
se ostali obrate! Ovo ne znači drugo, već srdžbu Božju 
izazivati!« Zatim se okrenu caru te dodade: »Tko druk¬ 
čije govori, zaslužuje srdžbu vašeg veličanstva, kao 
najpodliji izdajica!« 

Predsjednik vijeća hoće 'da odgovori, ali mu riječ 
stade u grlu zbog kraljeva pogleda. 

»Proučit ću vaš spis«, odvrati kralj nakon ,duge šut¬ 
nje. »Temeljito ću ga proučiti, da vidim kakvi se to 
zločini izvode u moje ime«. 

Iza toga nije bilo više govora o optužbama što se 
iznosile protiv dominikanca. Car mu naloži da preuz¬ 
me bogatu biskupiju u Kuzku u Peru-u. Dominikanac 
odbi ponudu, ali se pokori, kad mu vladar predloži si¬ 
romašnu biskupiju u Hiapi u Novoj Španjolskoj (Mek¬ 
siku). Osim toga dobi od kralja nove stroge zakone u 
korist Indijanaca. 

1544. odlazi Las Casas ponovno u Novi Svijet, gdje 
se žarkom revnošću posvećuje svojoj biskupiji, bori se 
protiv nepravde i nasilja uza sav otpor na koji naila¬ 
zi. Kad svećenicima svoje biskupije naloži da uskraću¬ 
ju svete sakramente onima, koji drže robove, diže se 
ustanak protiv njega. Prijatelji mu svjetovaše da bje¬ 
ži, ali biskup odgovri: »Ne borim se za sebe, već za 
stado, koje mi je povjereno. Stoga ostajem.« 

Neprijatelji onemogućiše njegovo djelovanje. Crkve 
se pred njim zatvarale. Bičevali bi se Indijanci, koji bi 
ga posjećivali. Njegove tužbe ne nalaze nigdje odizva. 
Domaći ga svijet voli kao oca, dok ga bijelci preziru, 
mrze. 

Š uvjerenjem da će u Španjolskoj više učiniti za svo¬ 
ju crvenu djecu, odreče se biskupskog dostojanstva, te 
ponovo zaplovi oceanom. Još jednom stupa pred cara 
u istoj palači u Valladolidu, u kojoj se pojavio pred 
njim prviput prije 30 godina. Ovaj puta susreće se s 
opasnim protivnikom. Bio to učeni doktor Juan Gines 
de Sepulveda, muž silne inteligencije i sjajnog govor- 
ništva. Najprije je progovorio Sepulveda pred kraljev¬ 
skim vijećem. U vrlo tmurnoj slici prikazuje govornik 
Indijance, okrivljuje ih zbog najodurnijeg kumirstva, 
zbog neukrotiva divljaštva, zbog protunaravnih opači¬ 
na, braneći navodima iz Sv. Pisma Starog i Novog Za¬ 
vjeta svaki rat i svako nasilje protiv njih. Las Casas 
vješto pobija govomikove razloge, uzbudljivo brani 
sramoćene Indijance, koji na početku pozdraviše bijel¬ 
ce kao sinove sunca, obdariše ih darovima ne postigav¬ 
ši time drugo već da njihovu pohlepu za blagom još 
više razjare. 

»Ni na kraj pameti ne padoše osvajačima čast Božja 
i spas duša, kad su indijanske hramove rušili i pljač¬ 
kali, već su išli jedino za zlatom, kojim su ta svetišta 
bila urešena«, reče dominikanac doktoru. 

»Prema tome, vi osuđujete rušenje poganskih ido¬ 
la?« upita Sepulveda lukavo. 

»Ne odobravam!« odvrati Las Casas na čuđenje pri¬ 
sutnih. »Ljudi ne mogu živjeti bez Boga. Kad pogani 
dižu svoj glas kumirima, čine to radi toga, što stvo¬ 
rovi osjećaju potrebu, da se poklone višem Biću. Okrut¬ 
nost je i nečcvječnost lišavati ih njihovih svetišta, pri¬ 
je nego su upoznali pravoga Boga. Već Sv. Augustin 
opominje, kako pogane ne valja obraćati silom nego 
dobrotom. Ako im donesemo svijetlo prave vjere, sa¬ 


uni će svoja svetišta razrušiti, sami će prestati štovati 
kumire. A što se tiče indijanskih opačina, o kojima, 
doktore, govorite, smijem vam reći, da Indijance vec 
šezdeset godina poznam i da sam kod bijelaca opažao 
mnogo težih opačina, nego što su opačine bijednih ne- 
poučenih Indijanaca nad koje se bijelci bahato uzdižu«. 

Ovi su razgovori trajali više dana. Prisustvovao im 
je i car s velikom pozornošću i s velikim ganućem. Na 
koncu je Las Casas trijumfirao nad svojim protivni¬ 
kom. Karlo V. iznova zabrani ropstvo i sve zloupotre¬ 
be u repertimentima. 

Zadnje godine života provede plemeniti svećenik u 
samostanu San Gregorio u Valladolidu. Uvijek je os¬ 
tao milosrdnim zagovornikom svoje crvene djece. Kad 
iza smrti cara Karla uđariše isti jadi na Indijance, pri¬ 
hvaća drhtavom rukom pero te se potresnim tužbama 
obraća na njegova sina i nasljednika Filipa II. 

Preminuo je 31. srpnja 1566. u dobi od 92 godine u 
madridskom samostanu. Zadnja mu velika briga bila: 
■tko će iza njegove smrti braniti Indijance. 


BUDI I TI MISIONAR! 

POMOZI 

-—-— MISIJAMA 

KRIST RAČUNA S TOBOM! 

učitelj asteka 


Tri redovnika franjevačkog reda malo tjedana iza 
svojeg iskrcavanja ulaze u prijestolnicu starog astet- 
skog grada Meksika, što ga Španjolci osvojiše iza dugo¬ 
godišnjeg rvanja. Teško im je pri srcu zbog svega ono¬ 
ga, što su gledali za svog dugog putovanja. Popalje¬ 
na sela i opustošena polja još govore o strahotama ne¬ 
milosrdnog rata. Još se hramske stepenice crvene krv¬ 
lju onih, koji su žrtvovani. Lica su im ozbiljna i oči 
tužne za njihova prolaska knoz vrata grada, koji se iz¬ 
nova dizao iz ruševina. Još istog dana, kad ovamo sti¬ 
goše, pođoše namjesniku Nove Španjolske, da mu is¬ 
kažu Svdje poštovanje. Srbi oni osvajač Meksika don 
Fernand.o Cortez pomno motri sinove Sv. Franje. 

»Drago mi je, što vas mogu pozdraviti u Novoj Špa¬ 
njolskoj s nadom, da ste sretno putovali-«, reče redov¬ 
nicima namjesnik prijazno. 

»Vožnja je morem bila buma i puna opasnosti«, od¬ 
vrati o. Ivan Tekto iz Centa, nekoć čuveni profesor na 
pariškom sveučilištu i ispovjednik cara Karla V. »Ali 
nezgode na moru ne mogu se usporediti sa strahota¬ 
ma, što smo ih morali gledati putujući kroz ovu zem¬ 
lju«. 

»Mislite sigurno na tragove ljudskih žrtava u astet- 
skim hramovima. 


»1 na krvav put španjolskih bataljona«, odvrati o. 
Ivan Aora pototnak jednog plemićkog roda iz Škotske. 
»Prolazili smo divnom zemljom, punom gustih šuma, 
urešenih divnim cvijećem: prolazili smo bujnim po¬ 
ljanama, ali sve je to oskvrnjeno. paležem i ubijanjem.« 

»što ćemo, kad je rat grubi posao«, uzvrati Cortez, 
nabravši čelo. »Nema kraljevstva, koje ne bi bilo os¬ 
vojeno krvlju i suzama« 

»Gospodin je osnovao svoje kraljevstvo rijekom vla¬ 
stite krvi i ne želi da se tuđa krv prolijeva i da se on¬ 
da na oskvrnjenom tlu podiže križ.« 

U blijedo^ lice osvajačevo brižnu najedanmput crveni¬ 
lo: »Poteklo je također mnogo plemenite španjolske 
krvi, progovori Cortez. »Samo, žalosne noći-noche tri- 
ste - izgubio sam za meksikanskog ustanka 850 svojih 
najboljih ljudi.« Radi uspomene na onu sramotu na- 
breknuše konkvistađoru žile. Oštrim korakom mjerio je 
dvoranu svoje palače suzdržavajući silom uzbuđenje. 
Napokon će mimo: »Vjerujte mi, padres, da sam uvi¬ 
jek izbjegavao beskorisno prolijevanje krvi. Budući da 
je zemlja sada osvojena, nastojat ću, da je u miru opet 
podignem. Vi ćete mi pri tom pomagati, pa vas stoga 
srdačno pozdravljam na vašem dolasku«. 

Cortez se zaustavi pred starom, od vjetra razderanom 
Zastavom, prijeđe rukom kao u znak milovanja preko 
crvenog križa na bijelom i plavom platnu i pročita ri¬ 
ječi, što su ispod križa uvezene zlatnom svilom: »Pođi¬ 
mo za križem, prijatelji! U ovom ćemo znaku pobije¬ 
diti, ako budemo vjerovali«. — »To je zastava, koja se 
viorila iznad glavne lađe, kad se osmjelih da ovamo za¬ 
plovim. Pomozite mi, velečasni oci, pri podizanju križa 
po Novoj Španjolskoj! Poučavajte narod kako valja ko- 

ijeno prigibati pred križem, a ne pred kumirskim ol¬ 
tarima, s kojih u obilju teče krv«. 

Za audijencije stoji skromno u pozadini brat po¬ 
moćnik, koji svojim priprostim odijelom ne odaje svo¬ 
je visoko podrijetlo. To je Petar Mura iz Genta, rođak 
Karla V. Boravio je na carskom dvoru prije nego što 
se odrekao svjetskog sjaja i obukao haljinu sv. prosja¬ 
ka Franje. Mogu mu biti 43 godine. Neznatna je nje¬ 
gova pojava. Srednjeg je stasa i mršav, ali mu iz du¬ 
bokih očiju sja duh i vatra. Nije se smatrao dostojnim 
svećeništva, premda je dobio sjajnu izobrazbu na lou- 
vainskom sveučilištu i bio magister u mnogim umije¬ 
ćima. 

»Molio bih vas, da pođete najprije u grad Teskuoko 
u našem susjedstvu«, reče Cortez na završetku razgo¬ 
vora. »Naložio sam princu Ikstilksohitlu, da vam pre¬ 
pusti za stanovanje nekadašnju carsku palaču«. 

»Sinovi svetoga Franje ne običavaju stanovati u pa¬ 
lačama,« odvrati o. Ivan Tekto, »pa bi nam draža bila 
kakva skromna koliba«. 

»Nadam se, da ćete doskora otvoriti školu za domaće 
dječake, pa će vam trebati veći prostor. Stoga svladajte 
svoju skromnost.« 

I taka trojica manje braće uniđoše u divnu palaču, 
uređiše u jednoj od najvećih dvorana kapelu te počeše 
učiti domaći jezik, koji je vrlo težak. Princ savjetuje 
misionarima, da žive što povučenije i da ne izlaze u 
grad u svom redovničkom odijelu. U tome redovnici ne 
htjedoše nipošto popustiti. 

Neprijateljski su pogledi padali na njih, kada bi se po¬ 
javili u svojim sivkastim habitima. Toskuoko je tvrđa¬ 
va poganstva, u kojoj usprkos najtežoj zabrani još te- 

če ljudska krv s oltara boga rata, boga vjetrova i dru¬ 
gih kumira. 

Ovi hramovi nisu nikakve bogomolje, već klaonice«, 
govori brat Petar Mura sa zgražanjem, kad bi se po¬ 
vratio iz grada. Sve bi ih trebalo spaliti.« 

»Budite strpljivi, dragi brate«, opominje ga njegov 
zemljak Flamanac o. Ivan Tekto. »Narod će sam uni¬ 
štiti svoje hramove, čim se obrati.« 

»Ali će do tada poteći još mnogo ljudske nevine kr¬ 
vi«, uzdahne brat Petar. 

Ispočetka je izgledalo da će svaki misionarski pokušaj 
ostati bez uspjeha među narodom, koji je bijele uljeze 
na smrt mrzio. Međutim dade princ svoje sinove na od¬ 
goj učenom bratu iz Gentaj Za princom se doskora po¬ 
vedoše neke druge, odlične obitelji. Brat Petar sastavi 
katekizam sa slikovitim narodnim pismom, da mu bu¬ 
de kao pomoć pri ruci. Već iduće godine mogao je ne¬ 
koliko svojih učenika povesti na krštenje. I sam princ 
primi kršćansku vjeru. 

Temelj je postavljen prvoj kršćanskoj zajednici u Te- 
skuoku. Franjevci, koji se nisu ugodno osjećali u car¬ 
skoj palači sa zlatnim dvoranama, sagradiše samostan, 
uz koji podigoše školu. 

Budući da Cortez naloži 1524 svih kacikima, da svoje 
sinove .šalju kršćanskim vjerovjesriicima na kršćansku 
pouku, u školu je stizalo sve više i više učenika. Ispo¬ 
četka se mladi Indijanci protiv svoje volje pođlagali si¬ 
li, pa bi prkosna lica sjedili u klupama, jogunasto od¬ 
govarali na pitanja svog učitelja ili uporno šutjeli. Ipak 
pođe za rukom bratu Petru, koji je bez pogreške govo¬ 
rio narodnim jezikom, da probije led, pa tako ponosni 
sinovi Asteka postadoše njegovim vrlo oduševljenim 

prijateljima i apostolima kršćanstva po svojim obite¬ 
ljima. Na ulicama pjevaju pjesme, koje ih je brat Pe¬ 
tar naučio. I sami Indijanci pogani počnu pjevati pre¬ 
ma njegovim melodijama. Naravski da su dječake ispo¬ 
četka susretali s mrkim, mržnjom izobličenim licima, 
kad bi na ovakav način javno ispovjedali svoju vjeru. 

Među poganima opet bilo onih, koji se razočaraše 
svojim bogovima, budući da ih ne mogoše spasiti od bi¬ 
jelih osvajača, premda su im prikazivali hekatombe 
krvnih, žrtava. Ljudi počeli misliti naprastara obeća¬ 
nja, koja kao da se na neobičan način počeše ispunja¬ 
vati. Brat Petar naučio od nekog asteka pjesmu, koja 
zvuči kao kakvo kršćansko proročanstvo: 

•»Na koncu trinaestog stoljeća svijeta, 

Dok gradovi Itsa i Tankah budu još bujali, 
Pokazat će se znak Gospodara neba, 

Svjetlost svanuća obasjat će zemlju. 

Ljudska će pokoljenja gledati križ. 

On će vam, Itsalani, biti ocem; 

On će vam, stanovnici iz Tankaha, biti bratom, 
lijepo dočekajte bradate goste, koji će doći 
Noseći znak Gospodinov s istoka, 

Znak Gospodara mora, tako milostiva i tako moćna!« 

U tom narodu ima vjerskih istina i običaja, koji sli¬ 
če našim kršćanskim. I Astekima je poznat opći potop; 
i oni štuju rođenje svoga boga Kvetzalkona.tla od dje¬ 
vice; poznato im je krštenje, za kojeg se škrape vodom 
prsa i usne novorođenčeta; vjeruju da im se krštenjem 
grijesi peru i srce čisti. I pogani priznavaju .svećenici¬ 
ma svoje grijehe. I kod njih je ispovjedna tajna nepo¬ 
vrediva. Nalazi se kod njih i neka vrsta pričesti. Za 
blagdana jednoga od svojih bogova miješaju svećenici, 
kukuruzno brašno s krvlju žrtvovane djece, prave od 







te smjese kolač, koji dijele među vjernike kao hranu. 
Ovaj se kruh naziva Teokuala — bog koji se jede. 

Vješto spajaju Franjevci, kojih neprestano biva sve 
više, ove običaje i bogoštovne čine s pravom naukom, 
pa se tako polagano množi broj onih, koji se javljaju 
na pouku za krštenje. Time se samo jača mržnja i ot¬ 
por kumirskih svećenika, koji čine sve što mogu, sa¬ 
mo da svijet razdraže protiv kršćanskih vjero vjesnika, 

Jednog dana ide polagano skupina samostanskih uče¬ 
nika trgom, na kojem se upravo održavao sajam. Usred 
sajamskih vikača iskrsnu najeđamput svećenik kumi¬ 
ra u dugoj haljini sa znakovima svoga božanstva te 
poče raznim glumama svraćati na sebe pozornost zna¬ 
tiželjnika. Noževima je izvodio igre. Na razne se na¬ 
čine kretao- i prigibao. Bijesno se poput zmije savijao. 
Pri tom mu je gusta pjena izlazila na usta. 

»Što je to?« upita jedan od učenika svijet, koji je 
gledao svećenika. 

»Zar ne vidiš, da se ovdje pokazao sam bog Ometo- 
kli?« odgovoreno' mu je. Istom što je svećenik opazio 
dječaka, kad se probudi iz svoje ekstaze, skoči s povi¬ 
šenoga mjesta, na kojem je izvodio svoje igre, te će 
bijesna pogleda: »Zašto ostaviste naše bogove, da slu¬ 
žite tuđinskom Bogu? Bogovi će vas kazniti. Umrijet 
ćete zbog svoje izdaje.« 

»Ne bojimo se ni tvojih kumira, ni tvog đavolskog 
lica«, odvrati Fernanđo, jedan od prinčevih sinova. 

Čitava je tržnica• uzbuđena. Svijet se kupi oko dje¬ 
čaka, koji su tako smioni, da svećeniku protuslove. U 
samostanskim učenicima probudilo se rasno divljaštvo 
i rasna želja za bojem. Juan, jedan od dječaka, tresući 
se od srdžbe povika svećeniku, koji je po zraku div¬ 
ljački mahao rukama nastojeći da svijet nahuška na 



djecu: »Da vidimo, da li si bog!« Onda prihvati ka¬ 
men i baci ga u glavu kuminrskom sluzi. Zatim dovik¬ 
ne drugima: »Juriš prijatelji! Juriš na ovog đavla!« I 
dok je svijet kao ukočen stajao, snebivajući se zbog 
ovog zločina, prihvaćaju dječaci kamenje i koješta dru¬ 
go, i udaraju kumirskog svećenika sve dotle, dok po¬ 
kazuje znakove života. Nitko ne diže ruke, da ga bra¬ 
ni. Svi su gledali u ovoj smrti svećeničkoj sud Božji. 
Dječaci odoše mirno prema samostanu pjevajući pobož¬ 
ne pjesme. 

Brat Petar duboko je potresen ovom grozotom. Te¬ 
ško je bilo uvjeriti mlade Indijance, kako su posve ne- 
kršćanski radili i veliki grijeh počinili. Oni su mislili, 
da izvedoše junačko djelo. 

Kad 1524, pođe Cortez sa svojom vojskom protiv 
Hondurasa, podiže poganstvo glavu prkosnije nego ika¬ 
da ranije. Više nije bila nikakva tajna, da po hramo¬ 
vima u Teskuoki i u okolini opet teče ljudska krv. 

»Tome se mora učiniti kraj! reče brat Petar, koga o- 
va vijest silno potrese. Premda je sa zgražanjem gle¬ 
dao na svako nasilje, ipak na Novu godinu prođrije na 
čelu svojih učenika u poganske hramove, koji brzo pla- 
nuše. Nitko nije ni rukom maknuo, da bi vatru utr¬ 
nuo. »Kršćanski je Bog jači od naših bogova««, progun- 
đaše i razočarani odoše. 

Petrovi učenici i u teskuokovoskoj okolini uništili su 
kumirska svetišta i obarali oltare, na kojima se još pu- 
sila krv ljudska. »Ne bih to nikada učinio, kad bi hra¬ 
movi bili samo mjesta molitve«, reče brat Petar stari¬ 
jem subratu, koji je radi njegova pothvata kimao gla¬ 
vom. »Nisam mogao dulje podnositi, da se nevina dje¬ 
ca kolju pred odurnim kumirskim likovima. Kako da 
se toj dječici ne smilujem?« 


Tri i pol godine radi brat Petar u Teskuoku. Zatim 
osnova školu u Tlaskali. Pred ovim gradom izvojštio je 
Cortez svoju prvu veliku pobjedu. Godine 1527. sagradi 
novu školu u gradu Meksiku uz pomoć španjolskog 
franjevca nadbiskupa Zumarrage. Ovdje je izobrazio 
velik broj katehista, koji se kasnije pokazaše najboljim 
pomoćnicima misionara pri obraćanju tamošnjeg svi¬ 
jeta. 

Škola postaje domom raznih umijeća. Uz vodstvo 
glazbenog Flamanca brata Petra, naučiše mladi Indi¬ 
janci svirati na razne instrumente. Doskora su se orile 
lijepom katedralom sa sedam lađa krasne orkestralne 
Mise. S opravdanim ponosom smio je brat Petar javiti 
svome rođaku caru, da boljih glazbenika nema sigur¬ 
no ni dvorska kapela. Poseban razred uči slikarstvo i 
kiparstvo. Slikari i kipari, koji izađoše iz ove škole, 
uresiše slikama i kipovima na stotine crkava, što ih 
brat Petar podiže po gradovima i selima. 

Talijan brat Danijel Cro, poučavao je u vezenju dra¬ 
gocjenih paramenata. U drugim radionicama tkao se 
atlas, tkalo se platno. Nije bilo zanata, koji se ne bi 
učio u franjevačkim školama. Na tisuće Indijanaca idu 
u škole, iz kojih doskora izlaze krojači, vaiari, krzna¬ 
ri, klobučari, sapunari, kovači. Učila se i zlatarija; uči¬ 
lo se i lijevanje zvonova. 

Neumorni Flamanac podiže također veliku bolnicu, u 
koju je moglo stati do 500 bolesnika. 

Iz Meksika razilaze se franjevački misionari po oko¬ 
lini; zalaze i u najudaljenija sela, posjećuju pače i ba¬ 
rake španjolskih rudokopa. Ovo propovijedanje nosi 
divnih plodova. Potekla je i prva krv mučenika te po¬ 
stala sjemenom novih kršćana. U blizini Tlaksale spa- 

lio je veliki kacik vlastitog sina zbog njegove odanosti 
kršćanskoj vjeri. 

Ali misionarenje nailazi tih godina i na velike teš¬ 
koće. Cortez je otputovao u Španjolsku, da suzbije op¬ 
tužbe svojih zavidnika. Za njegove odsutnosti preuzela'je 
.upravu Nove Španjolske tako zvana »nova audijenci¬ 
ja«. Njezin predsjednik Nunjez de Guzman šibao je In¬ 
dijance do krvi; tražio od njih ono, štoi mu nisu nikako 
mogli dati; gonio ih kao roblje u svoje zlatne i sre¬ 
brne rudnike. Pod okrutnim nadglednicima, morali su 
mu Indijanci graditi palače. Otimao je kacikima nji¬ 
hove najljepše žene i kćeri. 

Mnogo je bilo ovih nesretnika, koji pobjegoše u br¬ 
da. Čitava sela opustjela. Polja se nisu obrađivala. Ne¬ 
volja, glad, kuga haraju zemljom. 

Neustrašivo istupaju franjevci zajedno sa nadbisku¬ 
pom protiv nasilnika vlastodršca. Posljedice su bile ne¬ 
zgodne, jer ih je predsjednik na najbezobrazniji način 
klevetao' pred španjolskim dvorom. Pisma, što ih je 
nadbiskup upravljao na cara nisu stizala na svoje od¬ 
redište. Napokon polazi bratu Petru za rukom, da po¬ 
tresnim pismom otvori oči svome rođaku caru i pre¬ 
doči mu sve grozote, koje se počinjaju u njegovo ime, 
i da oklevetanog nadbiskupa uzme u zaštitu. 

Svojom vatrenom optužnicom, u kojo riše jade đlo- 
maćeg svijeta, postizava brat Petar, da se prva audi¬ 
jencija raspustila, i da je druga pod predsjedanjem pot¬ 
kralja don Antonija de Mendoza preuzela upravu. Za 
blažeg upravljanja stanje kao da se popravilo, ali još 
uvijek ima neopisive bijede, pa brat zaklinje cara no¬ 
vim pismima, da pomogne. 

»Zovem u pomoć vaše saučešće«. tako on piše. »Spa¬ 
site domaći svijet ove zemlje! Ne dopustite da propad¬ 

ne, da ga dušmani iskorijene! Narod pogiba zbog bije¬ 
de, zbog pretjeranog rada i oskudice. Čitave pokrajine 
ostaju bez stanovnika. Smilujte im se iz ljubavi prema 
Božanskom Spasitelju! Pomislite samo na stanje jedne 
žene Indijanke, koja nema u kući kruha ni za sebe ni 
za svoju djecu. A njezin muž mora teške poslove obav¬ 
ljati, da može uraditi i platiti ono, što se od njega tra¬ 
ži. Drugdje je nečuveno ono, što se ovdje radi. Od In¬ 
dijanaca se traži da dadu ono, čega uopće nemaju. Ako> 
se ne bude stalo na kraj prisilnom, rad-u, koji se ne 
razlikuje od ropstva, ova će zemlja propasti. Iza tri¬ 
deset godina bit će u njoj manje stanovništva nego po 
otocima.« 

Iza potanjeg opisivanja u nebo vapijuće nevolje, na¬ 
stavlja brat Petar: »Nije Vašem Veličanstvu teško od¬ 
gonetnuti, koliko mi redovnici zbog toga patimo. Do¬ 
šli smo ovamo da duše spašavamo. Ispočetka priveđo- 
smo mnoge pravoj vjeri. Sad su naši uspjesi, mnogo 
manji, jer se pučanstvo smanjilo. Srce nas zbog toga 
boli! Stoga molim Vaše Veličanstvo, da se poput do¬ 
broga pastira pobrinete za svo-je stado. Pomislite, kako 
Krist, naš Spasitelj, nije došao, nije svoju dragocjenu 
krv prolio, da skuplja blago, već da duše pred’obiva. 
Jedna je jedina duša dragocjenija od svega blaga čita¬ 
vog svijeta.« 

Potresne tužbe ne ostadoše bez uspjeha. 1543. izdade 
car Karlo edikt, kojim se ropstvo zabranjuje pod smrt¬ 
nu kaznu uz oduzimanje svih dobara. Ediktom se tako¬ 
đer zabranjuje siljenje Indijanaca na rad po rudoko¬ 
pima: »Sloboda, i blagostanje uvelike su mi na srcu pa 
ne mogu dopustiti da se Indijanci sile na rad niti pod 
izlikom zaslužene kazne«, progovara car u ediktu. 

Španjolcima nije preostalo drugo, već da se poko¬ 
re, ali to jače zamrziše na franjevce, bacajući na njih 
krivnju zbog Carskog edikta, dok Indijanci gledaju u 
ovim redovnicima svoje oce, svoje zaštitnike, svoje po¬ 
moćnike. 

Idućih godina stade u zemlji harati strašna pošast. 
Jedanaest godina bjesne boginje. 1544. traži kuga mno¬ 
go žrtava. Franjevci čine, sve što im je bilo moguće, 
da strašnu bijedu ublaže; idu u prenapunjene bolnice, 
dvore bolesnike, brinu se za dostojno pokapanje mr¬ 
tvaca. 

Brat Petar dobiva ponovo od cara pomoć pa njome 
stotine spasava od smrtonosne gladi. Kad 1548. premi- 
nu nadbiskup Ju.an de Zumarrada, pomisli car Karlo V., 
da mu ne može biti nitko boljim nasljednikom nego što 
je brat Petar, pa mu stoga poruči po papinskom nun¬ 
ciju da se dadne zarediti za svećenika. Poniznom bratu 
pođe za rukom, da cara rođaka odvrati od namišljene 
osnove. 

Godine 1556. odreče se car Karlo krune te pođe u 
samostan San Yuste, gdje dvije godine kasnije premi- 
nu. Brat Petar obraća se svojim molbama na' njegova 
nasljednika Filipa II., koji mu se također pokazuje 
sklonim te osniva zakladu za bolnicu od 3000 dukata, 
dodajući još svake godine 400 dukata. 

Brat Petar ostaje među Indijancima 50 godina kao 
njihov veliki učitelj, najbolji prijatelj, pomoćnik i spa¬ 
sitelj, sve dok 20. travnja 1572. ne zatvori svoje zemne 
oči u dobi od 92 godine. 

Po čitavoj zemlji tuguju Indijanci za pokojnikom, 
koji nađe zadnje počivalište među njima u crkvi sv. 
Josipa, koju sam podiže. Stoljećima hođočaste njihova 
djeca na njegov grob. 


peruansko sunce 

! 

I 

. 

Ispod dubokog plavetnila tropskog neba reže valove 
Pacifika ponosna španjolska fregata jednog dana mje¬ 
seca studenoga godine 1589. 

»Vožnja je dobra«, progovori otac Baltazar de Na- 
varra, koji je s nekoliko drugih franjevaca stajao na 
palubi. Komesar je to male skupine, koja se u panam¬ 
skoj luci ukrca, da zaplovi u daleke peruanske krajeve. 

»Eno tamo iskrsava nekakav otok«, oglasi se jedan 
od subraće. 

»To mora biti Gorgona«, odvraća o. Baltazar. »Pozna¬ 
to vam je sigurno da je taj otok bio nekoć skrovištem 
Francisku Pizzaru, kad je pošao sa šakom pustolova 
da osvoji zlatni Peru.« 

»Nekadašnji svinjar estijamadurski žablatio je sra¬ 
motom čast Španjolske«, primijeti srdito a. Francisko 
de Legua. 

»A kamo se sakrio naš subrat Francisko de Solano?« 
upita komesar. 

»Kamo drugamo, ako ne dolje među crno roblje? 
Svake je slobodne minute među njima.« 

»Mislim, da će tako i biti. Nažalost nije nam preo- 
stajalo drugo, već da izaberemo lađu s robovima, ako 
nismo htjeli da još mjesecima čekamo u Panami na 
lađu, koja bi nas povezla«. 

Eto na palubu i kapetana Juana de Morgana. Gleda 
preko vode, njuška vjetar. 

»■Izgledate nekako zabrinuti, sdnjore!« reče o. Bal¬ 
tazar. »Zar vam se možda ne sviđa vrijeme?« 

»Ne znam, šta bih rekao!« Pleća ti Aragonac briše ru¬ 
kom znoj sa čela, »Strašno je sparno! Mora da je ne¬ 
što u zraku. Vidite li tamo onaj oblak na horizontu?« 

. »Dakako, senjor! Ali zar da vam onaj oblak kvari 
dobru volju?« 

■ »Ne sviđa mi se. .Vidite li kako nam se brzo pribli- 
žuje? Pojest ću svoju kapu, ako to nije znak oluje? 
Uredite ‘jedra viknu mornarima. 

Zviždaljka zazviždi. Mornari se laćaju posla. Oblak 
se približuje velikom brzinom, sablasno se širi čitavim 
nebom, postaje crnim. Krešteći bježe galebovi u puko¬ 
tine gortgonskog brda, dok albatros, juri na snažnim 
krilima prema oluji. 

»Dobro pričvrstite sva jedra!« viknu opet Juan de 
Morgana. 

O. Franjo Solano, čedo lijepe Andaluzije, boravi me¬ 
đu robljem, koje je na dnu lađe pričvršćeno za lađin 
zid. Noge su im u drvenim kladama. Znoj se na njiho¬ 
vim golim tjelesima sja. Začuđeno bulje nesretnici u 
čovjeka sa sivim habitom, kako im pruža veliku bocu, 
da iz nje piju; kako im znoj otire, kako ih tješi. Oni, 
koji su već radili na plantažama u Panami ili Meksi¬ 
ku, razumiju njegov jezik, pa svojim supatnicima po¬ 
navljaju u njihovu jeziku ono, što im govori ; 

Ocu Franji je 40 godina života. U španjolskoj su ga što¬ 
vali kao sveca. Beskrajna dobrota odsijeva s njegova 
čitavog bića. Zapravo čudom ostade na životu. Dvoreći 
naime zaražene bolesnike, i sam se zarazi, pa se dugo 

mislilo, da će podleći zarazi. Mnogo sati boravi svakim 
danom ovaj redovnik u Strašnoj kloaki, blažeći okova¬ 
nim bjednicima njihove jade, koliko mu je samo mo¬ 
guće, tješeći očajnike veselom viješću' božanskog milo¬ 
srđa. Već ih je mnogo krstio, i svom se dušom nada, da 
će i druge usrećiti djetinjstvom Božjim. Njegovoj se 
ljubavi ne mgou -oprijeti ni ovi jadni, bičevani, muče¬ 
ni ljudi. 

Upravo se pun saučešća sagnuo iznad teškog boles¬ 
nika, kad osjeti težak udarac u lađu. Uragan potjerao 
strelimice fregatu prema kolumbijskoj obali. Robovi 
riču u tjeskobi, htjeli bi da se oslobode lanaca. 

»Ništa se ne bojte, braćo!« poviče o. Franjo snažnim 
glasom. »Ostajem među vama!« Napokon mu pođe za 
rukom, da jadnike nešto umiri. 

Prestrašeni putnici, muškarci, žene, djeca jure na pa¬ 
lubu, ali ih jaka bura otjera natrag. Franjevci spreča¬ 
vaju, teškom mukom paniku. 

Da bi se izbjegle opasne klisure u blizini obale, nare¬ 
đuje kapetan, da se plovi otvorenim morem, ali se kor¬ 
milo ne pokorava mornarskim mišicama. Lađa zaranja 
i izranja, okreće se na stranu tako, da se vršci jar¬ 
bola dotiču valova. Topovi se otkinuše, zavaljaše po 
palubi, razvališe ogradu i potonuše u moru. Po kabi¬ 
nama, na hodnicima kleče putnici moleći usrdno Bo¬ 
ga, da im se smiluje. Udarci se u lađu neprestano po¬ 
navljaju. Jedra se kidaju, jarboli se lome. Iz neba, ko¬ 
je se prekrilo sumpornom bojom, sijevaju munje i bje¬ 
sni pakao. 

Začu se užasna pucnjava i tutnjava. Orkan je bacio 
fregatu na koralni greben. Lađa se nasukala. Bijes se 
bure podvostručio. Nema spasenja .iz ovog pakla. Od la- 

39 


1 


đe se otkinu jedan čamac, pade u valove i razbi o la- 
đin bok. Budući da se čamci s lijeve strane lađe nisu 
mogli pustiti u vodu, preostade još samo jedan čamac, 
u koji se nisu mogli smjestiti svi putnici, a da se o ro¬ 
bovima i ne govori. 

Budući da je bijesni uragan mogao svakim časom 
potpuno lađu razmrskati, zapovjedi Juan đe Morgana, 
da se čamac za spašavanje spusti u vodu. 

Dok je Morgana bdio nad ovim opasnim pothvatom, 
dojuri o. Solano blijed na palubu te će prestrašeno ka¬ 
petanu: »Lađa je probijena! Voda prodire u donji dio. 
Robovi se tope! Odmah ih oslobodite lanaca!« 

»Još bi i to trebalo!« rikne Juan de Morgana. »Neka 
se opna stoka utopi!« 

»Morate im skinuti lacne!« reče o. Franjo obuhvativ¬ 
ši ruku kapetanovu. 

»Zar ste s uma sašli?« odvrati kapetan. »Što vas se 
tiče smrdljivi izmet? Brinite se zas voju kožu!« 

»Učinite, što misionar kaže!« zagrmi kapetanu Ferrer 
de Ajala, bogat trgovac iz Paname. »Inače ću,vas do¬ 
vesti pred sud i garantiram vam, da će vas ovo glave 
stajati!« I ' 

»Superkargo je odgovoran za tovar!« protepa Mor¬ 
gana prestrašeno. 

»Superkargo! Dođite oče!« Trgovac prihvati franjev¬ 
ca za ruku te siđoše u donji dio lađe. 

Međutim bore se putnici očajnički za kakvo mjesto u 
čamcu za spašavanje, koji je doskora bio tako prenapu- 
njen, da je mogao svaki čas potonuti. Zadnji je skočio 
u nj kapetan. 

S pištoljem u ruci prisili trgovac superkarga, da ro-"' 
bovima skine okove. Crnci jurnuše na palubu te sta¬ 



doše buljiti u tamu, koju su samo munje rasvjetlja¬ 
vale. 

Za one, koji preostadoše na lađi, izgledalo je spaša¬ 
vanje nemogućim. Jadikujući tiskaju se oko franjevca, 
koji uzalud nastoje, da ih osokole. Bilo ih je, koji sko¬ 
čiše u vodu, da na daski koja se otkinula od lađe stig¬ 
nu do oko dvije milje udaljene obale. 

S križem u ruci stoji o. Solano među putnicima, mor¬ 
narima i robovima usred slomljenih jarbola i rastrganih 
jedara te svojim glasom nadvikuje buku valova: »Bu¬ 
dite srčani! Ne strašite se! Doći će pomoć!« 

Pomoć? Otkuda će doći u ovaj bijesni pakao? 

Strašan prasak! Postostručeni vapaj! Lađa se slomi¬ 
la. Kljun tone u more s mnogo putnika i mornara. 

Međutim kao da se uragan tim zadovoljio pa ublaži 
svoj bijes, premda, još uvijek udaraju valovi u preosta- 
tak lađe, koji se još jedva drži. Dršćući tiskaju se mo¬ 
kri brodolomci oko c. Solana^ polažući svu svoju nadu 
u ovog pobožnog monaha. 

Noć, koja pade iznad ovih strahota, izgledala je bes¬ 
krajnom. Bura bjesni i jutrom, iako nešto blaže, pa je 
bilo nade, da se lađa ne će posve raspasti. 

»Carnac za sipasavanje mora natralg doći!« reče o. 
Legua. »Ja ću ga dovesti!« Ne obazirući se na opome¬ 
ne putnika i mornara baci se u more, koje je još vre¬ 
lo, obuhvati gredu, koja je plivala, te pusti da ga ona 
ponese do obale.. 

»O. Solano svraća sada svu svoju brigu na crnce, go¬ 
vori o tajnama'vjere, i bio je sretan, što ih je dosta 
krstio. 

Dan prođe, iza njega noć. Izjutra umirilo se more, 
razišao se crni oblak, ekvatorsko sunce zasjalo svojim 

žarom. Ipak je nevolja užasna. Morska je voda učinila 
živežne namirnice neupotrebljivim. Posude su s pitkom 
vodom porazbijane. Brodolomce pritisnuše užasno že¬ 
đa i glad. 

I gle upravo kad očaj bio skoro sasvim zavladao, po¬ 
jam se čamac za spašavanje. Bio je vrlo oštećen, pa ga 
je trebalo opet popraviti da može ići u more. Čamac, 
kojim je upravljalo dvanaestak jakih mišica, brzo se 
približavao. Brodolomci su spašeni. Valjalo je dvaput, 
triput voziti tamo, amo. Zadnji je stupio u čamac o. 
Solano s ostalim očima. Jedva se čamac otisnuo, kad 
se lađa potpuno razruši. Brodolomcima se pomoglo u 
zadnji čas. 

Na svoju radost nađoše franjevci na obali također o. 
Legua. Ali kakva je to obala? Na dugo i široko nema 
na njoj ništa osim pijeska, klisura i suhog grmlja. Na 
sreću otkrio se jedan potok s pitkom vodom. Ali či¬ 
me da se brodolmci nahrane? Korijenje i zeljenje s 
.morskim rakovima barem donekle utažiše im glad. 
Ako nikakva pomoć ne stigne, propast će svi na ovoj 
pustoj obali. 

O. Baltazar Navarra zamoli smiono da se smije s ne¬ 
koliko mornara povesti čamcem u Panamu, da potraži 
kakvu lađu. Opasan pothvat u ovo godišnje doba, bu¬ 
dući da je svaki, čas mogla navaliti nova bura. Franje¬ 
vac je ipak otplovio praćen vrućim željama onih, koji 
ostadoše iza njega. 

O. Solano dade sagraditi kapelicu od lađinih podrti- 
na, što ih valovi dotjeraše do obale. Ovdje su se bro¬ 
dolomci okupljali jutrom i večerom na molitvu. Tako i 
najsiroviji mornari naučiše moliti. Ne preživješe svi 
ovu veliku oskudicu. Bilo ih je, koji pomriješe od ot¬ 


rovnog voća. Drugi su ležali u bijednim kolibama s te¬ 
škom groznicom. 

Jednog dana opazi o. Franjo na obali dječaka, koji 
se uzalud trudi, da uhvati koju ribu.'Udicom mu bila 
zlatna savinuta čačkalica. 

»Hoće li biti šta, Ljudevite!« upita misionar prijazno. 

»Baš sam slabe sreće, kao da bih bio začaran«, od¬ 
vrati sin srčanog Ferrera Ajale. Htio bih pod svaku ci¬ 
jenu uhvatiti jednu ribu za oca, jer mu zbilja nije 
dobro.« 

»Onda pođi sa mnom«. Monah pođe s dječakom uz po¬ 
tok promatrajući pažljivo vodu. »A sada da ti poka¬ 
žem, kako< smo u mom zavičaju kao djeca hvatali ribe«, 
reče misionar veselo. Zatim zagrnu rukave svoga habi- 
ta, sade u vodu i za čas izvuče pastrvu ispod kamena, 
pod kojim se bila sakrila. »Tako, Ljudevite! Ovo će ocu 
dobro doći 

»Hvala lijepa, velečasni oče!« reče sav blažen mladić, 
o kojem još nitko nije znao, da će jednom postati isu¬ 
sovcem i glasovitim propovjednikom. 

Bivalo je i inače neočekivane pomoći. Jednog dana 
otkriveno je golemo mnoštvo kopnenih rakova, koji su 
se za svog svakidašnjeg putovanja primicali moru. »Do¬ 
bro došli, draga moja braćo!« progovori o. Solano ži¬ 
votinjama. »Ne zamjerite, ako budete branom ljudi¬ 
ma, koji bi bez vas pomrli od gladi.« 

Čudno! Životinje, koje se. inače srčano brane svojim 
velikim škarama, sada mirno dopuštaju, da ih ljudi po¬ 
hvataju. Na taj se način zadovoljilo krajnjoj potrebi. 

Prolaze tjedni za tjednima. Nije uvijek lako red odr¬ 
žati među brodolomcima. Lako se događalo, da bi se 
bijelci i crnci posvađali za kakvu malenkost,. ali je utje- 




caj manje braće, a naročito o. Solana, bio uvijek tako 
velik, da bi se red opet uspostavljao. Godina se pri¬ 
micala već kraju, a još se nijedan jarbol nije pokazi¬ 
vao, pa i oni najsrčaniji počeše popuštati malodušju. 
O. Solano ulagao sve sile, da ih očuva od očaja. Sveti 
božični blagdan proveo se u potištenosti, kad na kon¬ 
cu dana eto oca Solana među brodolomce, koji su bez 
riječi čekali na obali gledajući, ne će li se ipak na ho¬ 
rizontu pojaviti kakav jarbol. 

Redovnikovo mršavo lice sjalo je od veselja. Svojim 
vrlo lijepim glasom započeo je pjevati jednu božičnu 
pjesmu, a zatim će: »Veliku vam radost javljam, dje¬ 
co moja! Dolazi pomoć? Za tri dana eto k nama lađe. 
A sada pođite sa mnom u kapelu da se zahvalimo ma¬ 
lom Isusu.« 

Premda je jedva tko uistinu vjerovao ovom utješnom 
obećanju, ipak počeše svi na dan Nevine dječice izgle¬ 
dati za spasiteljskim jarbolom. Činilo se, da će se i 
ovaj dan završiti žalosno, kao što su se i drugi završili. 

Sunce je već tonulo, kad se začu veseo poklik: »Ta¬ 
mo pogledajte, tamo!« oglasi se Ljudevit, koji se popeo 
na najvišu klisuru. »Jarbol! Jarbol! Vrlo se brzo pri- 
bližuje!« Doskora su svi vidjeli. 

»Spašeni smo! Otac Solano pravo je prorekao! Spa¬ 
šeni. srne!« Bijelci i crnci padaju jedni drugima oko 
vrata. »Spašeni smo!« Otac Solano započe Tebe Boga 
hvalimo. 

Sutradan preuze jedna španjolska lađa brodolomce, 
te ih za povoljnog vjetra dopremi u paitsku luku na 
sjeveru Perua. 

Iza dugog napornog putovanja po žarkom obalnom 
pijesku, stigoše franjevci napokon u Limu, »grad kra¬ 


ljeva«, gdje u samostanu svetoga Franje biše srdačno 
dočekani kao gosti. Subraća su već bila izgubila nadu, 
da će ih ikada više vidjeti. 

Iza odmora od nekoliko tjedana polaze misionari da¬ 
lje bosonogi noseći o pojasu par drvenih cipela za naj¬ 
gore puteve. Išli su preko strmih Kordiljera u nutrinu 
zemlje. Otac Solano nosio u vreći gusle što mu ih da- 
rovaše subraća u Limi. Bilo je to užasno putovanje pre¬ 
ko klisura i provalija, kroz duboke močvare i trnovite 
živice. Jednomu od ovih putnika okliznula se noga i 
on se strovali u baru. Umalo da ne pade u ralje kro¬ 
kodilu, koji se u svojoj pohlepi morade zadovoljiti sa¬ 
mo s komadom njegova trošnog habita. 

Po noći budi putnika lajanje lisica, oštri zvižduk ta¬ 
pira, kvrčanje jaguara. Sparna vrućina u džunglama 
izmjenjuje se s ledenom studeni u visoravni. Po više 
dana nalaze jedva nešto drugo za hranu osim zelja i 
korijenja. A kad bi subraću, pa i željeznog komesara o. 
Baltazara, zahvatilo malodušje izvukao bi' o. Solano gu¬ 
sle te zasvirao kakvu veselu melodiju, koja bi i naj- 
tmumije lice razvedrila. 

Sinovi svetoga Franje kroče istim putem, kojim su 
nekoć išle Pizzarove horde. U samostanu manje braće 
u Kusku ostadoše nekoliko dana, da se odmore. To je 
sveti grad Inka, u kojem španjolski pustolovi opljač¬ 
kaše pred šest desetljeća divni hram Sunca, ostrugaše 
zlato sa zidova, izvukoše mumije iz grobova, osramoti¬ 
le posvećene djevice. Ali putnici nisu još ni izdaleka 
na svom cilju. Iza nekoliko dana pođoše dalje prema 
jugu. Kišno je doba s beskrajnim prolomima oblaka. 
Često provode noći dršćući od> studeni u kakvoj spilji 
i onda za danjeg osvita polaze dalje. Prevališe više od 

tri tisuće kilometara, dok napokon rie stigoše u špa¬ 
njolski grad Talavreu u sjeveroargentinskoj pokrajini 
Tukumanu. 

O. Solano ni sada ne počiva već s tolikom revnosću 
započne učenje indijanskog jezika, da je za nekoliko 
tjedana savršeno govorio pače teškim tokonotiskim na¬ 
rječjem. Iz Talavera polaze misionari dalje prema ju¬ 
gu. Plodni krajevi izmjenjuju se s pustom pjeskovitom 
pampom, u kojoj nema nijednog stabla, koje oi put¬ 
nika moglo zaštiti od žege. Kad bi se otac Solano pri¬ 
bližio kojem indijanskom taboru, počeo bi na gusle 
svirati, a strašljiva bi se djeca divljih predjela počela 
oko njega, okupljati slušajući njegove melodije. Upravo 
čudesnom silom djelovao je ovaj jednostavni redovnik 
prosjak na priprosta srca. Tisuće se odricale kumira i 
primale sveto krštenje. 

Napokon eto misionara u Rioi, u gradu blizu čile¬ 
anske granice. Grad je osnovan istom prije godinu da¬ 
na, jer Španjolci otkriše ovdje bogate srebrne rudni¬ 
ke. Opkoljen je poganskim plemenima, koja bijele ulje¬ 
ze do na smrt mrze, pa su stega stanovnici ovoga gra¬ 
da — Španjolci i obrađeni Indijanci — u neprestanom 
strahu od neprijatelja. 

Na Veliki četvrtak 1592. zaprijetila Rioji vrlo veli¬ 
ka opasnost. Približilo joj se 55 kacika sa svojim ogor¬ 
čenim četama. Utaboriše se na nedalekoj uzvisini, te uz 
zvukove rogova i t.rubalja započeše svoj ratni ples. 
Grad je kao uhvaćen zbog straha. Žene i djeca okruži- 
še oltare moleći Boga da im se smiluje. 

Španjolski zapovjednik Pedro Cotero naoruža svoje 
vojnike na očajničku obranu. »Bolje nam je da izgine¬ 
mo, nego da padnemo u šake onih ljudoždera« progo¬ 


vara zapovjednik maloj četi svojih vojnika. Uto. zamo¬ 
li otac Solano, da smije poći u neprijateljski tabor. Po¬ 
šao je prema uzvisini sam, svirajući na svojim gusla¬ 
ma. I gle opet čuda! Divlji ratnici s namazanim licima 
zaustaviše ples buljeći u čovjeka u sivom habitu, koji 
se bez ikakva straha primicao k njima. Buka zamukla, 
pa se na koncu nije čulo ništa drugo, nego' cvilenje 
gusala. 

Poput djece okupiše se oko misionara ratnici, koji su 
se malo prije okretali u divljem plesu te ričući vitlali 
koplj.ima, sada se bojažljivo dotiču njegove haljine od 
gruboga sukna, dok napokon ne posjedaše oko njega 
na zemlju da slušaju nikad čuvene zvukove. Napokon 
odloži otac Solano gusle, da im navijesti veselu vijest 
spasenja. 

iri dana boravi među njima. Na sam Uskrs izjutra 
polazi s njima u Rioju. Tjeskobnim se stanovnicima či¬ 
nilo da čudo- gledaju, kad opaziše. kako strašne čete, 
zbog kojih su strepili, poput krotkih jaganjaca unilaze 
za svojim pastirom u crkvu, u kojoj je otac Solano na¬ 
stavio kršćansku pouku. 

Veliki misionar ne ostaje dugo ni u Rioji. Njegova 
želja da i drugim plemenima propovijeda nauku spa¬ 
senja, tjera ga dalje. Ovajput polazi prema Sjeverois¬ 
toku u vlažne, grozničave gran-čakorske šume, utočište 
bezbrojnih indijanskih plemena, koja, bijelci otjeraše iz 
njihova zavičaj. 

Godine 1556. pokušao je kapetan Andrija Manso da 
iz Tukumana prodre u Cako, ali se pothvat završi pot¬ 
punim porazom Španjolaca, koje Indijanci pobiše, skal- 
piraše i poješe. I u vrijeme polaska oca Solana medu 
ovu djecu prirode, označavali su oni grobove svojih po- 

kojnika kopljem, na kojem je bila nataknuta španjol¬ 
ska lubanja. 

Govorilo se misionaru, kako ne će ni jedan dan ži¬ 
vjeti među tim ogorčenicima, ali njegove gusle izve- 
doše i ovdje čudo. Po svim selima prilazili k njemu 
ljudi s plavim i crvenim potezima na licu, da slušaju 
njegove ugodne melodije, pa je i među ovim ratničkim 
plemenima bila obilna Božja žetva. Neodoljivom silom 
privlači misionar ljude k sebi, uči strpljivo njihov je¬ 
zik, predofoiva pleme za plemenom za kraljevstvo Bož¬ 
je. Nije drugačije ni na obalama Paragvaja, Paname i 
Urugvaja. Ali misionar ni ovdje ne ostaje, već putuje 
suhim, slanim stepama/pješčanim pustinjama sve do 
Korđofoe u nutrini Argentine, gdje s istom neustraši- 
vošću propovijeda Španjolcima i domaćem svijetu. 

Devet godina traju ova putovanja oca Solana, za ko¬ 
jih prođe polovinu kontinenta. Jednu godinu boravi u 
franjevačkom samostanu u Taverni kao kustos. Iza to¬ 
ga šalju ga poglavari u Limu, gdje ga generalni kome¬ 
sar postavlja za gvardijana svete Marije Anđeoske. 

Otac Solano ne zadovoljava se samo upravom svoga 
samostana već postaje velikim pokorničkim propovjed¬ 
nikom u pokvarenom gradu nečuvena bogatstva i s čež¬ 
njom za još većim blagom. 

Na plaža Mayor, u blizini palače, u kojoj je nekoć re- 
zidirao oholi Francisko Pizarro, koga sami njegovi or¬ 
taci probodoše, poziva jedan drugi Francisko na obra¬ 
ćenje srdaca. Brojne skupine hrle da čuju propovjedni¬ 
ka, koji snažnim glasom dovikuje: »Tjelesa vaša mo¬ 
rala bi biti hramovima Duha Svetoga, ali ih vi oskvr- 
nuste svojim grijesima. Otvorite samo svoje kuće, hramo¬ 
ve svojih požuda, da vam navijestim njihovu propast. 


Propovjednikove riječi djeluju poput groma. Kuka¬ 
jući i plačući pada narod na koljena. Po svim ulica¬ 
ma čuje se kako ljudi jedni drugima dovikuju: »lima 
propada! Svetac je to prorekao!« Oholi »grad kraljeva« 
daje se na pokoru s uvjerenjem, da je sud Božji već 
pred vratima. Nepravedno se stečena dobra vraćaju, 
prastare se zadjevice đokončavaju. 

Među onima, koji slušaju propovjednika i koji mole 
Boga da bude milostiv, nalazi se i jedno djevojče, ure¬ 
šeno svim krepostima, okruženo svom milinom, ’a zo¬ 
ve se Ruža Limska. U očinskom je vrtu sagradila se¬ 
bi pustinjačku kolibicu. Kasnije podiže je Crkva kao 
sveticu na čast oltara. 

Radi pokore poštedi Bog ovaj grad na moru, kao što 
je nekoć poštedio Ninivu, u kojoj se orila prijetnja pro¬ 
roka Božjega Jone. Kao Limu, tako i grad na sjeveru 
Trujilo, koji Pizarro prozva po svom španjolskom rod¬ 
nom mjestu, zove otac Solano na. pokoru. S propovje¬ 
daonice samostanske crkve navješćuje izopačenom gra¬ 
du strašan potres, koji će ga iza petnaest godina izrav¬ 
nati sa zemljom. 

»Petnaest godina!« sliježu stanovnici ramenima. »I- 
ma još vremena za pokoru!« Svijet se smije i dalje 
griješi. 14. veljače 1618., točno petnaest godina iza pro¬ 
ročanstva, pretvorio je po-tres oholi grad u ruševine. 

Polovicom godine 1610. iscrpile se sile neumornog 
putnika Božjega. Teška bolest zahvatila 61-godišnjaka. 
14. srpnja 1610. — na blagdan svetog Bonaventure — 
predade dušu u ruke Božje. Čitav je grad oplakivao 
muža koga prozvaše »peruanskim suncem«. 27. XII 1726. 
proglasi papa Benedikt XIII. velikog misionara svecem. 

rob crnog robija 


Za tromog pasata siječe portugalska lađa ažurno pla¬ 
vu vođu Karibskog mora. Pozlaćeni Galinov lik sja se 
od sunca na pramcu, koje pada skoro okomito s neba, 
a bez ijednog oblačka. 

»Najdraže bi mi bilo, da smo već na cilju«, progunđa 
gospodar broda, koji je u razgovoru sa superkargom 
nestrpljivo istraživao horizont. »Ako^ se doskora ne is¬ 
krcamo, pocrkat će nam sva crna marva pa nam pro¬ 
pade dobitak. Šta je s robovima?« 

»Ah šta može biti?«« odvrati mrzovoljasto superkar- 
go, koji je odgovoran za »crnu kost« s Gvineje. »Sva¬ 
kim danom umire sve više crnaca radi prokletih bogi¬ 
nja. Nesreća će doći do vrhunca, ako nam se'u Karta- 
geni ne dopusti da izađemo na kopno, dogod pošast 
bude trajala.« 

»Do vraga!« lanu gospodar. »Još bi nam i to trebalo!« 

Osam znakova zvonom na javiše podne. 

»Nahranite beštije!« vikne gospodar lađe mornari¬ 
ma, koji dovukoše kotlove sa smrdljivom kašom i ot.vo- 
riše rupe na palubi. Pakleni smrad udari prema njima 
iz prostorija, u kojima su se nalazili crni robovi pri¬ 
vezani lancima uz teške grede. Mornari izliše naprosto 
kašu na nečisti pod. 

Već se tjednima nalaze ovi nesretni ljudi u nesnoš- 
ljivo vrućem, smrdljivom zatvoru, koji je tako nizak, 


da se ne mogu uspraviti. Za čas je završen ogavni ob¬ 
jed. Poput pasa lizali su gladni crnci daske. Još im se 
dalo nešto mlake vode. I to je sva hrana za 24 sata. 

»Da li je tko kjpepao?« upita sjuperkargo unišavšt 
među robove s oružjem u ruci. Bijesan spotače se no¬ 
gom o trojicu, četvoricu mrtvaca. »Odijelite ih i odne- 
site napolje!« nalaže mornarima. »Ovdje je još netko, 
tko se ne miče! Lopov, jak je kao deblo! Baš bi se skupo 
mogao prodati! Gospodar će se sigurno veseliti, što će 
moći sada njime ribe nahraniti! Napolje i s njime!« 

Istom što su mornari skinuli s roba okove, kad to¬ 
božnji mrtvac skoči na superkarga poput divlje mačke, 
te ga snažnim šakama poče daviti. Trojica, četvorica 
ljudi morađoše se na njega baciti, da oslobode super¬ 
karga od njegovih gvozdenih ruku. Pod tučom udara¬ 
ca bičevima klone Volof na pod. Bio je to neki mladi 
poglavica iz plemena Balante. 

»Okujte ga što jače možete savijena u klupko za pre- 
ostatak puta!« naredi superkargo teturajući plav u li¬ 
cu na palubu, s koje su mornari upravo bacali mrtva¬ 
ce u vodu. Nekoliko morskih pasa, koji stalno prate la¬ 
đu, odmah ih pograbiše. 

»Vidi se kopno!« vikne mornar, koji se nalazio u 
košari na vrhu jarbola. U zlatnom danjem svjetlu is- 
krsla je na jugu obala španjolske kolonije Kolumbije. 

Čim iza dva dana stiže lađa u kartagensku luku, pri¬ 
stade uz nju jedna barka. 

»Opet onaj prokleti pop!« zaškrinu gospodar lađe sr¬ 
dito zubima, kad ugleda mršava, visoka svećenika u 
isusovačkom odijelu. »Kad bih samo smio, objesio bih 
ga na najviši jarbol!« 


»Sta ćete, pađrone!« sleže ramenima kapetan. »Ima 
pismeno dopuštenje od guvernera, koji mu dopušta pri¬ 
stup na svaku lađu. Ne dolazite u sukob s njime, jer 
bismo inače mogli još tjednima ostati u karanteni.-« 

»Imate li crnaca na brodu?« pita svećenik. 

»Nije teško pogoditi«, promrmlja gospodar lađe. »Na¬ 
ša roba smrdi čitavu milju daleko.« 

»Pustite me k njima«, moli isusovac, u koga su du¬ 
boke crne oči sjale posebnim svjetlom. Već je deset go¬ 
dina anđelom crnog robija u Kartageni. I najzađnjem 
momčetu na lađi poznat je don Pedro Klaver. 

»Upozorujem vas, oče!« reče kapetan. »Na lađi su 
boginje! Crnci su kao đavli! Ne idite nikome preblizu' 
Ne bi nemoguće bilo. da vas svezanim rukama zadave. 
No kako hoćete! Dat ću vam nekoliko vojnika s pišto¬ 
ljima.« 

»Ne trebam pištolja, caballero!« odvrati svećenik i 
pođe za mornarom, koji je išao pred njim prema zat¬ 
voru. Zvjersko urlikanje dočeka svećenika, kad mu se 
zatvor otvorio. Posvuda skaču svezani robovi sa svojih 
trulih ležaja te iz zakrvavljenih očiju bulje u čovjeka, 
koji je prignuvši se ulazio k njima. Stenjanje i jecanje 
dopire do njegovih ušiju iz svih kutova. Čuju se očajni 
bijesni povici. 

Teškom mukom može don Pedro nešto prepoznati u 
prostoru, koji je osvjetljavala slaba uljanica. Pluća mu 
traže kašljucajući zraka. U grlu osjeća podražaj na 
bljuvanje. Skoro je nemoguće disati u ovoj kloaki, ko¬ 
ju je ispunjala nečistoća i trulež. Ali svećenik svlada¬ 
va srčano ogavnost te povika u anđeoskom dijalektu- 
»Dolazim k vama, hraćo, u ime Božje! U ime Isusa 
Krista raspetoga!« 


Pakao se smiri za jedan čas. Tu i tamo zasja se ko¬ 
je lice od bolesti natečeno, zbog patnje iznakaženo. Dvo¬ 
jica ili trojica između robova načiniše znak svetoga kri¬ 
ža. Ostali gledaju ukočeno bez razumijevanja. Sveće¬ 
nik skida punu puncatu vreću s leđa pa poče iz nje 
vaditi kruha i voća. Dršćući od želje za hranom pru¬ 
žaju robovi okovane ruke prema njemu. Samo jedan 
kao da ne mari za hranu, koja se nudi. Šesnaest mu je 
godina. Iz plemena je Kasanga. 

»Neću da jedem!« progovara crnac. »Hoću da um¬ 
rem! Bijeli čovjek pravi mast od mojih kostiju i mojom 
kiviju crveni svoje zastave. IVianđe Fu neće jesti, već 
hoće da umre!« 

Ne, ne, nitko ti ne će takva šta učiniti«, tješi crnca 
svećenik. »Uzmi samo!« Oklijevajući prihvati mladić 
komad bijeloga kruha i za čas ga proguta. 

Pedro Klaver ide dalje i opazi u kutu crnca okovana 
kao klupko. Bio je to onaj poglavica, koji htjede su- 
perkarga zadaviti, pa ga eto ovako svezaše. »Šta je s 
ovim čovjekom?« upita svećenik mornara, koji .ostade 
na ulazu. / 

»To vam je živi đavao«, odvrati mornar. »Umalo da 
ne zadavi superkarga«. 

»Pobrinut ću se, brate, da se oslobodiš te patnje«, 
obeća svećenik crncu, ah crnac škrinu zubima i plju¬ 
ne prema svome dobrotvoru. 

»Eto vidite, kakav je to gad!« progovori mornar. 
»Trebalo bi ga još izbičevati.« 

»Da li me razumiješ, brate?« upita isusovac duboko 
se prignuvši iznad sapetog roba. »Želim ti pomoći.« 

»Ja ne mogu biti brat bijelog čovjeka«, odgovori po¬ 
glavica ljuti to. 

»Ipak ćeš naučiti, da me bratom zoveš.« 

Dugo ostaje don Pedro u ovoj tamnici dijeleći napro- 
šene darove, brišući rupcem znoj s lica robovima, tje- 
šeći očajnike. Na prsima jednog teškog bolesnika opazi 
medalju Majke Božje. To mu je bio znak, da je kršća¬ 
nin, pa mu stoga podijeli sveto ulje. »Sutra ću' opet 
doći«, progovori ostavljajući ovo strašno mjesto. »Do¬ 
lazit ću vam, dokle god budete ovdje.« 

Prije nego što je otac Klaver ostavio lađu, ozbiljno se 
porazgovorio s njezinim gospodarom. »Odmah se mora¬ 
te pobrinuti da se s vašim robovima bolje postupa! Daj¬ 
te im dosta vode i hrane. Puštajte ih barem u skupi¬ 
nama na palubu, da udahnu nešto svježeg zraka! Ili 
mislite, da će vam farmeri i gospodari rudnika davati 
svoje lijepe dukate za ljude, koji se jedva na nogama \ 

drže?« 

Pozivanje na savjest ne bi kod ovog tvrdog čovjeka 
imalo nikakva uspjeha, ali se kao trgovac zamisli. Na 
koncu ipak izusti: »Mislim, oče, da se slabo razumije¬ 
te u ove proklete đavle!« 

»Čudno!« odvrati isusovac. Ja sam sebi uvijek pred¬ 
stavljao đavle sđrugačijom bojom. Uostalom, oslobodi¬ 
te onog čovjeka, koga okovaše tako. da izgleda kao ka¬ 
kvo klupko. Lako ćete dobiti za njega 40 dukata, ali 
samo uz zdrave noge i ruke! A sada ’adio’ do sutra.« 

I zbilja se dogodilo ono, čega se superkargo strašio. 

Lađa je tjednima zadržana u karanteni. Klaver je ne¬ 
prestano dolazio među nesretne crnce, •opominjao ih, 
tješio ih, darivao ih. Robovi počeše doskora gledati u 
njemu svoga dobrog zaštitnika. 

Crnci ga dočekivali uvijek s veselim povicima, samo 
mladi poglavica ostade zatvorenim i nepristupačnim, 


što oca Klavera jače potiče da se žaužme za njegovu 
ponosnu dušu. 

Napokon dopustiše zdravstvene vlasti, da se robovi 
iskrcaju na kopno. Bolesnici su smješteni u bolnicu mi¬ 
losrdne braće, zdravi u bijedne barake, ali ih i ovdje 
nađe njihov milosirdni Samaritahao. Crnci u bolnici 
San Sebastijan raskolačenih očiju gledali su, kako otac 
Klaver mete bolesničke sobe i obavlja druge najniže 
bolničarske poslove. 

»Tko si, pa ovakve poslove obavljaš«, upita mladi 
Mande Fu, koji je također obolio od boginja. 

»Ja sam rob crnačkog robija«, odvrati don Pedro. 
»Rob crnačkog robija! A zašto postade rob crnačkog 
robija?« , 

»Jer vas volim!« odgovori dobri Samaritanac. 

S velikim zanimanjem slušaju crnci, kad bi im otac / 
Klaver govorio o Ocu nebeskom, koji posla svoga Sina 
u smrt, da njome otkupi i najbjednijeg roba. Nijesu svi . 
razumjeli njegovih riječi, ali je bilo uvijek onih, koji 
su ih mogli prevesti u druge dijalekte. Naročito se po¬ 
kazao vještim tumačem mladi Mande Fu, koji je po¬ 
znavao više crnačkih jezika. Njegovo iznakaženo lice 
sjalo se od ponosa, što je mogao bijelom ocu pomagati. 

Došao je dan, kad su se crnci prodavali bijelim go¬ 
spodarima, farmerima, posjednicima rudokopa, zanat¬ 
lijama, ribarima. Za svakog muškarca i za svaku ženu 
bilo dugog cjenkanja. Tovarili bi na njih teška bre¬ 
mena, tražili bi da se međusobno rvu, pomno su se 
pregledavali zubi i mišice, kao da se nije radilo o. lju¬ 
dima, već o životinjama. 


54 


i 


55 


Mladog poglavicu kupi neki kovač. Ocu Klaveru bi¬ 
lo drago, što na taj način ostade u Kartageni, jer je 
na svaki način htio da i njegovu dušu predobije. 

Među nesretnicima, koji su stajali na tržnici tek s 
pregačom oko bokova, nalazi se i mladi Mande Fu. Pre¬ 
strašeno je buljio u Španjolce, koji su se oko njega 
cjenkali. Jedan farmer nudi deset dukata, drugi jeda¬ 
naest. 

Dvadeset dukata!« začu se jedan glas. 

»-Dvadeset dukata za ovako slabog derana!« smije se 
nekoliko onih, koji su unaokolo stajali. 

»■Tko daje više?« pita trgovac. »Dakle dvadeset du¬ 
kata! Tko je kupac?« viknu u skupinu kupaca, koji 
su se tiskali na tržnici. 

»Ja sam!« oglasi se don Pedro, pristupi mladiću i pri¬ 
hvati ga za ruku. »Pođi sa mnom! Trebam te kao tu¬ 
mača«. 

Mladić veselo ciknu. »Uvijek ću ostati uza te, oče, 
uvijek I« 

»Dokle god budeš, htio sinko! Jer više nisi rob, već 
slobodnjak!« 

»Ah kuda bi mogao poći Monde Fu?« protepa pre¬ 
sretni mladić. »Mande Fu ostaje uvijek uza te! Nijed¬ 
nog koraka ne će od tebe!« 

I zbilja je mladić bio od velike pomoći revnom re¬ 
dovniku kao tumač. Don Pedro bi ga vodio sa sobom 
na lađe, u bolnicu, u barake, a Mnde Fu bi ponosno 
tumačio ono, što bi bijeli otac poučavao iz velikog ka¬ 
tekizma sa slikama ili kad bi crnce učio, kako se na 
prste moli. Otac Klaver digao bi palac te progovorio: 
»Isus«. Digao kažiprst te progovorio: »Krist«. Digao 
srednji prst te progovorio: »Sin Božji.« Digao prste- 

njak, te progovorio: »Ti si mi otac i majka.« Digao na¬ 
pokon mali prst te rekao: »Vrlo te volim!« 

Riječ po riječ ponavlja Mande Fu u svim dijalektima. 
Doskora izgovaraju robovi lijepu molitvu na prste. 

Desetke tisuća robova krstio je otac Klaver od blag¬ 
dana svetoga Josipa 1616, kad je u Kartageni bio za¬ 
ređen za svećenika. Svoj crnački apostolat započeo je 
najprije kao pomoćnik pobožnog oca Sanđovala. Kad 
mu učitelj bi pozvan u Peru, sav teret brige za robo¬ 
ve pade na njegova leđa. Svoga se posla laćao s ne¬ 
pokolebivim žarom. Njegova prijaznost, dobrota njego¬ 
va srca, njegova strpljivost stvaraju prava čudesa ob¬ 
raćenja. I najogorčenije duše otvorile se njegovoj lju¬ 
bavi. Stotine tisuća krstio je za idućih desetljeća. Za 
svaku se dušu borio s Bogom u molitvi dodajući velike 
pokore. Otkidao bi samom sebi i ono, što mu je bilo 
prijeko potrebno, da daruje braću patnike. Gledajući, 
kako neka ropkinja, koja je oholila od boginja, leži u 
jednoj potkrovnici na nekoliko starih vreća, položi je 
na svoj ogrtač. 

Robovima kršćanima označuje mjesto u crkvi uz bi¬ 
jelce ne osvrćući se nimalo, kad bi koja ponosna Špa¬ 
njolka namrštila nos radi ovakva susjedstva. Za ispo- 
vjedanja imali su crnci uvijek prednost, pa bijelcima 
nije preostajalo drugo, već da čekaju ili da se obrate 
na dragog ispovjednika. 

Osobito se otac Klaver razveselio, kad jednog dana 
i ponosni poglavica prigne glavu za sveto krštenje. Nje¬ 
gova je ljubav pobijedila. Ljubav je pobijedila ponos. 

Mnogim je bijelcima don Pedro trnom u oku. Pogr- 
đuju ga javno na ulici. Bilo je gospodara, koji bi zat¬ 
varali vrata pred njim, kad bi došao da se raspita za 



svoje robove. Ovim, se postupkom nije dao smesti, već 
bi opet i opet dolazio, molioi, opominjao, prijetio se srd¬ 
žbom Božjom, dok na koncu ne bi postigao, da se s 
robovima počne postupati kao s ljudima. Naročito mu 
drago bilo poći u bolnicu San Lazaro među gubavce, 
da spremi na smrt-one jadnike, od kojih je sve sa zgra¬ 
žanjem bježalo. 

Nije se otac Klaver brinuo samo za crno roblje već i 
za Maure, koji su kao kažnjenici bili prikovani na ve¬ 
slačke klupe na galijama. Muhameđovi pristalice obra¬ 
ćali se mnogo teže nego crni pogani. Za obraćenje jed¬ 
nog Maura trebale su svecu 22 godine, za obraćenje 
drugoga 30 godina. U crkvu je privodio također pro¬ 
testante Holandeze i Engleze, koji su se nalazili u špa¬ 
njolskom ropstvu. Mnogi između njih bili su kao gu¬ 
sari strah i trepet morskim obalama. 

U zadnjim godinama života postade veliki apostol 
posve uzet. Manđe Fu, koji na krštenju primi ime Jo¬ 
sip, dvorio ga s dirljivom ljubavlju. Oblačio bi ga, hra¬ 
nio kao kakvo dijete, nosio ga svakog jutra na ruka¬ 
ma u kapelu. Teško je bilo svecu, što nije mogao: više 
služiti svetu Misu; što nije mogao više tražiti i posje¬ 
ćivati svoju crnu djecu. Sve mu je ovo teže bilo nego 
same patnje, što ih je nosila sa sobom njegova bolest. 

8. rujna 1654. — na Malu Gospu — odijelio se od ovo¬ 
ga svijeta. Nije mogao više govoriti. Nije mogao ni¬ 
jednim dijelom tijela maknuti. Jedan od njegove su¬ 
braće razumio je njegov pogled, pa mu stoga prihvati 
ruku i stavi je na glavu vjernog crnca, koji je gorko 
plačući klečao uz njegovu smrtnu postelju. Blagosliv¬ 
ljajući vjernog Josipa, blagoslovio je svetac još jednom 
sve svoje drage crnce. 

ministrova osveta 

Usred maranhaoske prašume na sjeveroistoku Brazi- 
lije nalazi se koliba, što je Indijanci kaikaiskog pleme¬ 
na podigoše svome misionaru isusovcu Gabrijelu Mala- 
gridi. Već su tri godine, otkako ovaj misionar, sin li¬ 
ječnika vojvode u Parnu, započe svoj misionarski rad 
ispod žarkog ekvatorskog sunca. 

Godina je 1724. Za posljednjeg danjeg svjetla, moli 
misionar brevijar, ali mu je teško, da se održi u po¬ 
božnoj sabranosti, jer ga ne smetaju samo jata moski- 
ta, već i glasno raspravljanje ljudi, koji se okupiše na 
seoskom trgu na vijećanje. S uzdahom zaklopi knjigu 
i spusti oči preda se. Mislio je na svoju srčanu subraću, 
koji su se do na smrt umarali; koji podlegoše straho¬ 
tama divljih krajeva: koje domaći svijet poubijaše. Sje¬ 
tio se oca Antuna Vieire, glasovitog propovjednika na 
kraljevskom portugalskom dvoru, koji ostavi Lisabon, 
da jadnicima u Maranhau propovijeda Evanđelje. Sje¬ 
tio se ljubaznog oca' Vilara, koji poginu kao mučenik 
među susjednim Guanarima. Istom pet godina prođe 
od te mučeničke smrti. U ocu Malagridi probudila se 
velika čežnja da pođe putem mučenikovim, da obrati 
pleme, koje u svom bijesu ubi Kristova vjerovjesnika. 

Barem će pokušati da ovaj posao izvede, jer nije mo¬ 
gao ostaviti Kaikaize, dok ne dođe koji od subraće, da 

ga zamijeni. Istina, velik ih je broj već krstio, ali ipak 
još se većina nalazi u tami poganstva i trebat će mno¬ 
go napora, dok im se iz glave ne istjera mnogo praz¬ 
novjernih nakaza; dok im ne zasja svjetlo prave vjere. 
I pogani vole misonara, koji sve nevolje s njima dijeli, 
koji pomaže njihovim bolesnicima. 

Neka sjena zamrači prilaz u njegovu kolibu. Ulazi se¬ 
oski poglavica Atuk te sjede pred misionara na na¬ 
bijenu zemlju. Kao znak svog dostojanstva nosi u per- 
činu svijetlo-crne kose čapljino pero. I ogrtač, koji ga 
kraljevski ovija, izrađen je s nevjerojatno mnogo tru¬ 
da od samog perja. Oko vrata viri mu ogrlica od zubi 
očnjaka i od pandža divljih zvijeri. Atuk je još poga¬ 
nin, ali se Malagrida nada, da će ga moći doskora kr¬ 
stiti. 

»Sta te, Atuče, vodi k meni?«' misionar će prijazno. 

Poglavica povuče snažno iz cigare smotane u ku¬ 
kuruzni list, pusti zamišljeno nekoliko snažnih dimo¬ 
va te će zamišljenim glasom: »Znademo, oče, da si čo¬ 
vjek mira. Kaikaizi slušaju kako ih opominješ, da tre¬ 
ba sve ljude voljeti, da treba prema svakom biti do¬ 
bar. Ali reci' nam, oče, da li možemo u miru živjeti s 
Guanarima, koji poput divljih zvijeri navaljuju na na¬ 
ša sela, pale naše kolibe, ubijaju naše muškarce, od¬ 
vlače naše žene i našu djecu, da ih utove i onda po- 
žđeru?« 

»Da li se u zadnje vrijeme nešto čulo o tim napada¬ 
jima?« upita misionar prestrašeno. 

»Jest, oče! Upravo sada napadnuto je i uništeno ne¬ 
koliko sela u blizini rijeke Iguarana, pa je stoga veli¬ 
ko vijeće zaključilo, da se svi Kaikaizi pozovu na za¬ 


jednički rat protiv neprijatelja, ali bismo svakako htje¬ 
li znati, što ti o tome misliš.« 

»Sam znadeš, Atuče, što mislim. Bog, kojem se i ti 
moliš, dopušta da branite svoje kolibe i svoja lovišta, 
a zabranjuje osvetu, koja izaziva uvijek novu strašnu 
odmazdu. Zar da se nikada ne stane na kraj otimanju, 
paljenju, ubijanju?« 

»Ne možeš htjeti da svoje žene i svoju djecu izruču¬ 
jemo guanarskom bijesu,« odvrati poglavica srdito. »A- 
ko ne udarimo na njih, podražit ćemo ih samo na dru¬ 
ga zlodjela, jer će misliti da smo preslabi ili prelijem, 
da same sebe branimo. I stoga nam, oče, ne preostaje 
drugo ništa, osim da naoružani strjelicama i kopljima 
pođemo na neprijatelja.« 

»Postoji, Atuče, i drugo sredstvo. Sam ću poći Gua- 
narima, da im navijestim poslanstvo mira.« 

Uzbuđeno skoči poglavica: »Ne poznaješ Guanara, 
oče! Ubit će te: srce će ti zubima razređati. Pomisli sa-, 
mo na onog misionara, koga prije pet godina ubiše.« 

»Mislim, Atuče, na to, ali sam uvjeren, da se ne, će 
po drugiput odlučiti na istiz ločin, budući da je strašno 
kažnjen poglavica, koji je tu smrt skrivio. Crvi su ga 
živa grizli, dok nije preminuo u strašnim mukama.« 

Poglavica povuče snažno iz kukuruzova lišća, pa kad 
vidi da misionara ne će moći odvratiti od njegova na¬ 
uma, reče mu: »Dobro, oče! Dat ću ti nekoliko naših 
najsrčanijih ratnika, da te mogu braniti.« 

»Ne želim nikakve borbe. Tvoji će ljudi morati sva¬ 
kako odložiti oružje, prije nego što stupe u guanarski 
tabor.« 

»Neka bude po tvojoj želji, oče!« Poglavica ostavi ko¬ 
libu ogmjen svojim šuštavim plaštem. 

Malo iza toga biio je spremno sve, što je trebalo za 
put. Misionar je odslužio u kapeli sv. Misu, za koje mu 
je služio 12-godišnji Bemarđo, već kršteni Indijanac. 

»Uzmi i mene sa sobom oče!-« progovori dječak, kad 
je misionar odlagao svoje misno ruho. »Ako budem 
uza te, ne će ti se nikakvo zlo dogoditi. Bernardo će te 
braniti!« 

»Ne, Bernardo! Ostat ćeš ovdje. Put je odviše opa¬ 
san za dijete .« 

»Nisam više dijete!« uvrijeđeno će dječak. »Doskora 
će mi moje pleme podijeliti mladenačku posvetu i bit 
ću primljen u‘ četu ratnika.« 

»Uza sve to ostani, ovdje i čuvaj kapelu!« 

Dječak se nezadovoljan udalji. 

Misionar uniđe sa šestoricom muškaraca, koji će do¬ 
skora primiti sveto krštenje, u čamac, koji nije dru¬ 
go već izdubljeno deblo. Kaikaizi prihvate vesla i vož¬ 
nja započe uz Itapekuru kroz prašumu. Kad putnici 
oko sunčanog zapada izađoše na obalu, doživi misio¬ 
nar veliko iznenađenje. Iz čamca se izvuče Bernardo, 
koji se 'čitav dan krio među vrećama s hranom i ro- 
goeinama. 

»Kako si mogao biti tako neposlušan!« ukori mladića 
misionar. Zar ti nisam naredio da ostaneš kod kuće i 
da se brineš za kapelu?« 

»Ovaj put nisam., oče, mogao biti poslušan. Sanjao sam 
naime, da ćeš umirijeti, ako ne budem uza te, a sni su 
istina. Za vječno svjetlo u kapeli brinut će se moj brat 
Karlo.« 

Sto da čini otac Malagrida. Nemoguće mu je, da dje¬ 
čaka pošalje sama natrag, a bez nijednog od šestorice 
veslača nije mogao biti. I tako mu ne preostade drugo 


već da uzme sa Sobom i ministranta, premda je to te¬ 
ška srca učinio. 

Svojom velikom revnošću htio je Bernardo da bije¬ 
log oca udobrovolji. Poput vjeverice uspe se na jedno 
stablo te pričvrsti njegovu rogožinu za nekoliko čvr- 
• stih grana. Drugi su sami. pripravili svoj ležaj. 

Više nego jedanput probudilo ministranta u noći ja¬ 
guarovo kvrčanje ili vika prestravljene majmunske sku¬ 
pine. Čim se pojavilo prvo jutarnje svjetlo kroz svod 
zelenih krošnja, nastavilo se putovanje uz rijeku. Mno¬ 
go dana traje ova opasna vožnja. Često nadolaze mje¬ 
sta, na kojima je rijeka tako nagla i dere, da je valja¬ 
lo obalom pješačiti. Veslači bi nosili čamac na svojim 
jakim ramenima, krčeći dugim noževima put kroz gu¬ 
ste živice, dok se ne bi čamac mogao opet spustiti u 
mirniju vodu. 

i jedne večeri stignu u neko guanarsko selo. Malagri¬ 
da naloži svojim ljudima, da. sve oružje ostave u čam¬ 
cu. Neka Guanari vide, da ne dolaze k njima kao ne¬ 
prijatelji. Ponesoše sa sobom tek svežanj s darovima. 
Lančiće od staklenih zrna, ogledalca i slične stvari. Pri¬ 
mitak je preko svakog . očekivan ja bio prijazan. Gua¬ 
nari prihvatiše rado darove, a zatim đoznačiše stran¬ 
cima jednu kolibu. Kaikaizi se osjećahu posve sigurni¬ 
ma. kad legoše na počinak. Tek Bernardo, koji je čuč¬ 
nuo na zemlju uz misionara, izgledao je zabrinut. Njego¬ 
vim oštrim pogledima nije izmaklo, kako Guanari ne¬ 
što šapuću i požudne poglede bacaju prema oružju, ko¬ 
je se nalazilo u čamcu. 

»Ne ću, oče, spavati, nego ću bdjeti«, uvjerava mi¬ 
sionara, ali je doskora njegovo mirno disanje odavalo, 
da je unatoč dobroj odluci zaspao. 


Za jutarnjeg osvita probudi se otac Malagrida. Stara 
Indijanka čučnu uz njega-te mu brzo prišapnu: »Bježi 
što brže možeš! Velika ti pogibelj prijeti. Naši ljudi 
opljačkaše čamac pa će doći da vas pobiju!-« 

Prestrašeni misionar probudi svoje drugove, ali jed¬ 
va što se iz sna kao pijani prenuše, nahrupi u kolibu 
razd'ražena horda. I urođenici obojeni crno bijelom bo¬ 
jom ratnika, oboriše goloruke ljude na zemlju udarci¬ 
ma toljaga. Kad jedan gorostas htjede udariti misiona¬ 
ra, skoči Bernardo i udarac pade po njemu. S teškom 
ranom na glavi pade dječak na zemlju. 

Plešući od veselja, ostaviše Guanari kolibu. Otac Ma¬ 
lagrida jedini je nepovrijeđen, dok su svi ostali njego¬ 
vi pratioci ili mrtvi ili teško ranjeni. 

»Krštenje! Krsti nas!« progovorise oni, koji su umi¬ 
rali. Misionar nađe tikvu s vodom i teškim ranjenici¬ 
ma podijeli sveto krštenje. 

Upravo je završio ovaj sveti obred, kad nevjernici 
navališe opet u kolibu te ga urličući izvuku iz nje, ski¬ 
nu s njega svećeničku haljinu i privežu ga za stablo. 
Zatim počnu oko svezanog misionara plesati vitlajući 
uz divlju viku svojim toljagama, kamenim sjekirama i 
kopljima. Već jedan od plesača diže toljagu da zada 
misionaru prvi udarac, kad mu stara Indijanka zau¬ 
stavi ruku. Bila je to majka poglavice, koji prije pet 
godina ubi oca Villara. 

»Pazi, da ne ubiješ poslanika Božjega!« vikne stari¬ 
ca. »Bilo bi to nesrećom po tebe. Zar ne znaš, u ka¬ 
kvim je mukama umro- moj sin, kad prije pet godina 
usmrti misionara?« 

Prestrašeni plesač spusti toljagu. Iza burnog vijeća¬ 
nja što ga ratnici održaše, odluče da bijelca puste na 

slobodu. Odvezaše ga od stabla, gurnuše u opljačkani 
čamac i predaše rječnim valovima. 

Otac Malagrida pomisli, da mu je smrt neizbježiva, 
budući da mu Guanari ne ostaviše ništa od hrane, ko¬ 
ja se nalazila u čamcu. Oduzeše mu i vesla, pa će se 
krhak čamac sigurno razbiti o prvi greben. Ali mnogo 
više muči ga pomisao na njegove Kaikaize, naročito na 
dječaka, koji se za njega srčano žrtvovao. 

Ali gle! Istom što je iza prvog riječnog zaokreta iz¬ 
makao guanarskim pogledima, ugleda na obali Bernar¬ 
da, kojega je smatrao mrtvim. Unatoč teškoj ozljedi 
izmakao je neprijateljima. Pomoću jedne motke usko¬ 
či u čamac, ali odmah zastenje i klone. Koliko je mo¬ 
guće bilo misionaru, poveže mu ranu komadima svoje 
košulje. 

Iza kratkog vremena mladić dođe k sebi, milo pogle¬ 
da misionara te će: »Moj san se ispunio! Sada bi, oče, 
bio mrtav, da mene nije bilo.« 

»Tako je. sinko!« odvrati misionar. »Ali što će biti s 
tobom? Teško si ozlijeđen!« 

»Ništa ne brini, oče!« nasmiješi se dječak. »Bernardo 
je čvrst poput jaguara « 

»Morao bi se zapravo srditi na te, jer si me lišio mu¬ 
čeničke palme«, pridodade otac Malagride. 

Bernardo gleda čas dva šutke preda se, ,a zatim će: 
»A da li ću ja, oče, biti mučenik, ako umrem?« 

»Ako umreš od ove rane, onda si sigurno mučenik.« 

i »Onda želim umrijeti ali istom, kad te do kuće dopra¬ 

tim.« Odlučno prihvati mladić za motku te poče vješto 
upravljati čamcem, koji je jurio niz vodu. Loše je bilo 
to što nisu imali nikakve hrane. 

5 Razapete mreže 

»Kad bih imao strijelicu i luk mogao bih lako oboriti 
s đrveta kojeg majmuna ili koju pticu. Ali ovako...!-« 

Navečer se ustave uz obalu, ali noć provedu u čam¬ 
cu, da se osiguraju od divljih zvijeri. Već prve noći 
započe dječaka mučiti teška groznica, ali je izjutra bio 
još toliko jak, ,đa je mogao upravljati čamcem pokraj 
svih grebena. Oči su mu staklene. Jedva je.moguće da 
nekoliko riječi protepa. Uzalud ga moli misionar da 
legne, a njemu da preda motku. Dječak šuteći drži da¬ 
lje motku u svojim rukama, jer je znao da će inače 
naletjeti na prvi greben. Od vremena do vremena te¬ 
ško mu se zavrti pred očima. Grčevi potresaju jadnim 
izmučenim tijelom. Uza sve to, ( miadić ne miruje ' ni 
časa. 

Nemilosrdno prži sunce s plavog neba, jer nevjernici 
ukradoše i rogožinu, koja je . iznad čamca pravila sje¬ 
nu. Žeđu nije teško ugasiti vodom iz rijeke. Ali čime 
da se utaži glad? Napokon otpaše mladić svoj kožnati 
pojas, koji počeše naizmjence griskati. Tvrda koža ne¬ 
ma nikakve hranljivosti, ali barem malo ublaži groznu 
.glad. 

Treći dan pije mogao Bernardo dalje držati motku. 
Morao- je leći. No voda . je bila sada već mirna pa se 
misionar mogao uklanjati pogibeljima. 

Navečer stigoše napokon u kaikaizasko selo. Zapre- 
pašćeni Indijanci iznesoše iz čamca iscrpljenog svećeni¬ 
ka i onesvješćenog dječaka. Kad dočuše za zločin, što 
ga izvedoše Guanari toliko se uzbudiše. da ih je misi¬ 
onar teškom mukom odvratio od osvetničke borbe. Ma¬ 
lo dana iza toga preminu Bernardo na rukama sveće¬ 
nika. Prije smrti otvori još jedamput svoje oči, pogle¬ 
da misionara, te će: »Jesam li sada mučenik?« 


»Jesi, jesi, dragi moj Bernarde. Doskora ćeš biti u 
nebu.« x 

Čudesan smiješak preobrati lice mladićevo. Još jed¬ 
nom dahnu i predade Bogu svoju srčanu dušu. 

Koncem slijedeće godine zamijenio je oca Malagri- 
đu na njegovu mjestu jedan od njegove subraće, dok 
je on pozvan u kolegij u San Luižu. Doskora krenu iz 
kolegija među neuke Barbade (bradonje), kojima je 
prije njega propovijedao otac Tavarez. Četvoricu Gua- 
jara povede sa sobom kao veslače. Poveo je također 
mladog Barbadu Josipa koji je u kolegiju kršten i od¬ 
gojen. On mu je imao biti tumačem, budući da nije po¬ 
znavao jezika toga plemena. Jedan mali Portugalac 
pridruži im se od svoje volje. - . 

Devet su dana veslali uz rijeku Pindare, a da nijed¬ 
nog urođenika ne vidješe. Istom deseti dah pojaviše 
se neki ljudi sa bradama.. U drugim se indijanskim ple¬ 
menima nisu nosile brade. Otac Malagriđa pokaza iz¬ 
nenađenim urođenicima blistave darove, dok im Josip 
rastumači, kako dolaze s mirom i kako traže prijatelj¬ 
stvo. 

Indijanska je požuda za darovima bila tako velika, 
da nisu mogli počekati, da ih misionar podijeli, već uz 
urlikanje navališe na čamac te ga za čas opljačkaše tu- 
kući se među sobom. 

šest sati daleko vodili su Barbadi došljake do svoga 
tabora. Goli urođenici muškarci, žene, djeca dotrčale k 
njima tražeći darove. Misionaru pretražile džepove, u- 
zeše mu oča.e i krunicu. A kad više ništa ne mogoše 
naći, odjuriše razočarani. Napokon dadoše misionaru i 
njegovim drugovima jednu kolibu. 


Do na smrt umorni misionar padne na zemlju. Kad 
se izjutra probudi, neugodno se iznenadi, kad opazi da 
su nomadi ostavili svoje kolibe te pošli đrugamoi radi 
lova. Ali ni Guajara nije više bilo. Prepadoše se nai¬ 
me Barbada pa se noću prokradoše do čamca i na nje¬ 
mu se otisnuše niz rijeku. I tako ostadoše kod njega 
samo Josip i Portugalac Rikardo. 

U ovoj divljoj osami ne gubi otac Malagrida srčano¬ 
sti, već sa svojim mladim pratiocima podigne kolibu, 
postavi u njoj oltar te u ovoj prašumi prikaza svetu 
žrtvu. 

Najteže je bilo, što nisu imali hrane. Jedva se mo¬ 
glo naći kakva voća. Josip je napravio luk i strijelice pa 
bi oborio po koju pticu. Osim gorkog korjenja bila im 
je to jedina hrana. 

Sa svojim pratiocima polazi misionar dalje u prašu¬ 
mu, dok napokn ne nađe jedno selo, u kojem uz po¬ 
moć tumača započe odmah svoj sveti posao. Urođenici, 
nahuškani od svojih čarobnjaka, pokazuju se vrlo tvr¬ 
dokornim. Misionaru se većinom branilo da uniđe u 
kolibe, od kojih su ga gonili s pogrdama. Rijetko bi 
mu se kao psu dobacio koji komad od njihova lova. Ipak 
bi tu i tamo pozivali misionara u slučaju teške bolesti, 
za koje drugi nisu mogli pomoći. Tako je došao 11-go- 
dišnjem dječaku, kojemu je život visio još samo o vrlo 
tankoj niti. Dječaka je krstio i napokon mu je pošlo 
za rukom da ga izliječi. Franjo, to je ime dobio dječak 
na krštenju, priključi se pun odanosti svome dobroči¬ 
nitelju i postade njegovim stalnim pratiocem. 

Franjo i Josip polaze u lov, da se ovo malo društvo 
može prehraniti. 


Nije misionaru bilo moguće, da u bolesti uvijek po¬ 
mogne, pogotovu kad nije uza se imao nikakva lije¬ 
ka, ali je barem krstio nekoliko djece na umoru i tako 
im otvorio vrata vječnoga raja. 

Jedne večeri došulja se Franjo potajno u misionare- 
vu kolibu te mu prišapnu: »Čarobnjak obilazi svuda na¬ 
okolo govoreći, kako ubijaš djecu vodom, kojom ih kr- 
štavaš. I meni je zabranio da k tebi idem. Bojim se 
da ti je život u opasnosti.« 

»Ne treba se ničega bojati, Franj-o!« odvrati sveće¬ 
nik. »Moj život je u Božjim rukama. No hvala ti, što 
si me upozorio.« 

Malo kasnije počeše urođenici plesati na seoskom tr¬ 
gu. Drveni su bubnjevi tutnjali. Tikve napunjene pi¬ 
jeskom štropoštale. Najedanput eto Franje u kolibu te 
će sav zadihan: »Bježi, oče, što brže niožeš! Muškarci 
su odlučili da te ubiju, čim ples dovrše. I ja ću s va¬ 
ma, da vas osiguram.« 

Budući da se nije radilo samo o njegovu životu već i 
o životu njegovih pratilaca, odluči - se otac Malagrida 
na bijeg. Potajno ostaviše kolibu za noćne tame te se. 
skloniše u prašumsku živicu, u kojoj ostadoše preko 
dana. Tako izbjegoše neprijateljima, koji su puni bi¬ 
jesa prolazili katkada neposredno blizu njih. Napokon 
dođoše do- rijeke Mearim te na njezinoj obali napra- 
više splav od debala i lijana. Franjo se ne htjede vra¬ 
titi u selo, jer bi ga sigurno urođenici ubili, pa tako po¬ 
đe s misionarom. 

Istom što su otisnuli splav od kopna, kad izjuri iz 
živice jedna skupina ratnika, koji naiđoše na njihov 
trag. Strijelice i koplja zazvizdaše prema bjeguncima, 




ali nikoga ne pogdiše. Nekoliko časaka kasnije ponese 
ih brza rijeka daleko od neprijatelja. 

Teško je upravljati splavi uz grebene i na mjestima, 
gdje je rijeka vrlo brza. Premda su obojica mladih In¬ 
dijanaca činila sve, što su mogla, naleti splav jedne 
večeri u tmini na deblo, te se raspade. Svi se za čas 
i-ađoše u vodi. Otac Malagriđa i Rikard nisu znali pli¬ 
vati, ali ih Mladi Indijanci sretno privedoše do obale. 
Kad se izjutra probudiše, otkriše u jednom zalivu ča¬ 
mac s četiri vesla, sjedoše hitro u nj te povezoše uz ri¬ 
jeku mnogo sigurnije nego \na splavi. Iza više dana 
stigoše u jedno portugalsko naselje, gdje biše lijepo 
primljeni i gdje se mogoše odmoriti. Napokon ih o-t- 
premiše u velikom i sigurnom čamcu u kolegij San 
Luiz. Franjo nađe u kolegiju svoj novi dom. 

Slijedeće godine odvaži se otac Malagriđa da opet 
pođe među Barbade, koje Portugalci međutim pokori- 
še. Urođenici ga sada vrlo radosno primiše. Ostade ta¬ 
mo dvije godine radeći s velikim uspjehom. 

Revnoga misionara pozvaše opet u kolegij, gdje mu je 
valjalo poučavati mladu subraću u bogosloviji, pjesni¬ 
štvu i govomištvu, premda bi mu mnogo draže bilo, 
da je ostao među nevjernicima. 

1735. polazi ponovo među Guaranye, od kojih nekoć- 
samo čudom iznese živu glavu. Šesnaest mjeseci ide od 
sela do sela propovijedajući Božje poslanstvo, ne sa¬ 
mo domaćima, već i kažrijenicima, koji umakoše s ga¬ 
lija, razbojnicima, pustopašnicima i drugom svakoja¬ 
kom bijelom smeću, koje se na bijegu od zakona sklo¬ 
ni u ove divlje krajeve. Idućih dvanaest godina pro¬ 
vodi prema nalogu misionareći velike obalne gradove 
između Belema i Recifa. Pozivao je na pokoru, davao du¬ 


hovne vježbe, i po tamnicama, brinuo se na. poseban 
način za pale djevojke, koje skuplja po prljavim luč¬ 
kim gradovima. 

U .prosincu 1749. pozvan je na kraljevski dvor u Li- 
sabonu, da bude dvorskim propovjednikom. Na dvoru 
ga primili s velikom svečanošću, Pobožna kraljica Ma¬ 
nja Ana obavila pod njegovim vodstvom zajedno s 
dvorskim gospođama duhovne vježbe. I bolesni kralj 
Ivan V., koga suvremenici prozvaše Velikodušnim, za¬ 
moli ga da mu bude na' duhovnu pomoć. 31. srpnja 
1750. preminu kralj na njegovim rukama. 

Iza kraljeve smrti vrati se otac Malagriđa po zapo¬ 
vijedi svojih poglavara u Braziliju. Na lađi se susreo 
s novim guvernerom u San Luizu — s Franjom Ksave- 
rom de Mendoza — Futardom, otiolim, naprasitim čo¬ 
vjekom, koji nije pokazivao nikakva zanimanja za 
njega. Brat je to državnog tajnika Carvalha e Mello, 
koji kasnije kao markiz Pombal dođe do žalosne čuve- 
nosti pod novim portugalskim kraljem Josipom I. 

I opet se posvećuje otac Malagriđe gradskom misi- 
onarenju. Gradi u San Luizu dom duhovnih vježba; os¬ 
niva svećeničko- sjemenište. S velikom je zabrinutošću 
motrio u koloniji - koban utjecaj novog guvernera, slo¬ 
bodnog mislioca, kao- što mu je i brat bio. Mendoza — 
Futarđo tako se svojom samovoljom omrazio, da je 
zaprijetila- pogibelj ustanka protiv njega. 

Uvije godine nakon dolaska u Braziliju vraća se otac 
Malagriđa na želju bolesne kraljice-majke Marije Ane 
u Portugalsku. Ostavljajući jednoga dana palaču, su¬ 
sretne se na stepenicama s elegantnim plemićem u 
krasnom dvorskom odijelu, s napudranom perikom na 
glavi. Budući da se otac Malagriđa zadubio u svoje 

misli, nije zapravo ni opazio ovog odličnog gospodina, 
koji se uspinjao uza stube. 

»Zar me ne poznajete?« progovori plemić osorno. 
»Nemam časti«, odvrati otac Malagrida skromno. 

»Gdje živite, pa ne poznajete kraljeva državnog taj¬ 
nika Sebastijana Josipa de Carvalha e Mello?« 

»Molim, da mi oprostite. Došao sam naime upravo 
iz Južne Amerike. Nego budući da sam sada tako sre¬ 
tan te upoznah vašu ekselenciju, dopustite mi jednu 
molbu; — Pozovite odmah natrag svoga brata upravi¬ 
telja Mendozu-Futarda. Mržnja je naime koju privuče 
na sebe svojim postupkom tako velika da se bojim- ne¬ 
sreće za nj ako se što prije ne ukloni osveti svojih ne¬ 
prijatelja.« 

»Mislit ću na to«, reče državni tajnik dvoznačno i. 
prođe pokraj isusovca bez pozdrava. 

»To vam ne će zaboraviti državni tajnik«, reče ispo¬ 
vjednik kralja Josipa I., otac Mareira, kad mu je otac 
Malagrida spomenuo ovaj susretaj. »Carvalho je naime 
čovjek, koga častohleplje upravo ždere, i svom dušom 
mrzi isusovce zbog njihova utjecaja na dvoru. Izvana 
se pokazuje kršćaninom, ali je u nutrinji potpuni bez- 
vjerac. Kralj, koji se straši rada, komu su draže šetnje 
s lijepim gospođama nego državnički poslovi, živi po¬ 
sve pod njegovim utjecajem. Vjerujte, mi, carissime, 
teška nas vremena čekaju, i možda bi dobro bilo, kada 
ne biste državnog tajnika dražili.« 

»Mnogo sam godina živio među zmijama, jaguarima 
i ljudožderima«, sa smiješkom će otac Malagrida, »pa 
me nije tako lako prestrašiti nemilošću jednog dvora- 
nika.« 

14. kolovoza 1754. preminu kraljica-majka, koju je 
veliki misionar, spremio na polazak u vječnost. 

Pombalu — tako ćemo od sada zvati državnog tajni¬ 
ka Carvalha prema njegovu kasnijem naslovu — priči¬ 
ni se, da je nadošao čas, da obračuna s mrskim isu¬ 
sovcima. U listopadu 1755. počelo se općenito govoriti 
da će isusovce potjerati iz dvora. Uto snađe Lisabon 
strašna nesreća. Izjutra na blagdan Sviju Svetih pro¬ 
budi građane od sna strašan potres. Čitavi redovi kuća, 
crkava i palače pretvoriše se u ruševine. Tejo poplavi 
jednu četvrt. Polovina grada pretvorila se u prah i 
pepeo. 

Srčano prodiru isusovci u zapaljene kuće, spašavaju 
žene i djecu iz plamena, pomažu umirućima opskrb¬ 
ljuju živežnim namirnicama na,rod, koji je pobjegao 
iz kuća pod vedro nebo. Deset tisuća osoba poginu za 
te strašne katastrofe. Za ovih dana teške kušnje poka- 
žaše se isusovci pravim očima naroda. Otac Malagrida 
govori u potresnim propovijedima o ovoj katastrofi kao 
o opomeni neba, koja poziva na pokoru, na obraćenje. 

Zavidnim očima gleda Pombal, kako isusovcima iz¬ 
nova . raste ugled. Često nastoji da kralja nahuška na 
njih. U tu svrhu govorio bi kralju, kako isusovci spre¬ 
maju ustanak, za kojega bi kraljevska kruna prešla na 
glavu njegova brata Pedra, izrazitog isusovačkog pri- 

! jatelja. Slab monarh napokon povjerova ovim kleve¬ 
tama svoga ministra, pa ga ovlasti da poduzme mjere, 
koje bude smatrao nužnim. 

1. studenoga 1756. protjerani su isusovci s kraljev¬ 
skog dvora. Otac Malagrida je morao seliti u Setubal, 
južno od Lisabona. Međutim sve ovo bilo je samo po- 



četafc za Pombala. koji je išao za potpunim uništenjem 
Družbe Isusove u Portugalskoj. U tu je svrhu iščeki¬ 
vao zgodan cas. Za ovog spletkarenja priteče mu u po¬ 
moć brat Mendoza-Futardo’, koji izvješćuje kraljeyski 
dvor, kako se isusovci tobože bave u Braziliji prljavim 
trgovačkim poslovima, kako bezobzirno isborišćuju In¬ 
dijance; kako nastoje da ih nahuškaju protiv kolonijal¬ 
ne vlasti. U to ime traži Pomhal od kralja izgon Dru- 
.'■be Isusove iz Portugalske i kolonija, ali se kralj još 
ne može odlučiti. 

Uto jedne jesenske noći 1758. bi kralj napadnut za 
vožnje u kolima. Puška mu je ranila ruku. Premda je 
sudbena istraga dokazala, da je začetnikom ovog aten¬ 
tata bio vojvoda Aveiro, Pombai svaljuje ipak krivnju 
na isusovce. Dugo se kralj nećka da povjeruje ovim 
osudama, ali na koncu ipak popusti Pombalu, koji me¬ 
đutim postade prvim ministrom. Josip I. potpisa de¬ 
kret, kojim se isusovci gone iz Portugalske i svih nje¬ 
nih kolonija. Vrućoj je želji Pombalovoj udovoljeno. 

Jedne -siječanjske noći 1759. nahrupiše vojnici u isu- ' 
■ sovačke kuće i strpaše njihove stanovnike u strašne 
podzemne zatvore, u kojima im se za kišnoga vremena 
penjala voda sve do koljena. Napokon ih ukrcaše u 
smrdljive prostorije u lađama i otpremiše u papinsku 
državu. Pombai je odlučio da se ocu Malagridi na po¬ 
seban način osveti. Dvje godine i četiri mjeseca držao 
ga je u zatvoru, to jest u vlažnoj rupi, u koju nije do¬ 
pirao zrak, ni zalazilo svjetlo, u kojoj bi slama za ne¬ 
koliko dana strunuia. Odijelo se na njemu pretvorilo 
u krpe. Dah i noć mučili ga štakori s drugom gamadi. 
Napokon je izveden pred inkvizicijski sud, što ga Pom¬ 
bai sastavio od svojih kreatura.Sud ga je na temelju 


upravo smješnih razloga osudio na smrt kao heretika 
i bcgohulca. 

20. rujna 1761. poveden je uz mukli tutanj bubnja li- 
sabonskim ulicama na stratište veliki misionar u raz- 
deranom odijelu na kojem su bile naslikane đavolske 
nakaze, i s papirnatom kapom na glavi. I sam kralj uri - 
sustvuje ovom jezoyitom prizoru. Mirno stupa 72-go- 
đišnji starac na stratište. Kad se od njega zatražilo' da 
prizna krivnju, odgovorio je: »Otkađa sam stupio na 
portugalsko tlo, uvijek sam služio njegovu veličanstvu 
kao dobar i vjeran podanik. Ako bi se ipak možda do¬ 
godilo, da sam ga bez svoga znanja uvrijedio, molim 
iskreno i ponizno da mi se ■ oprosti.« 

Pombai daje krvniku znak. 

»U ruke tvoje, Gospodine, predajem dušu svoju!« za- 
vapi mučenik. Iza toga je konopom zadavljen. Mrtvo 
mu tijelo spališe na lomači, a pepeo mu bace u more, 
da bi se spriječilo štovanje sa strane naroda. 

Kad Klement XIII doču za ovu misionarovu smrt, 
izjavi: »Crkva je dobila jednog mučenika više.« 

Iza kraljeve smrti godine 1777. dođe na prijestolje 
njegova kćer Marija I koja liši Pombala njegovih služ¬ 
ba i osudi ga na smrt. Na koncu je ipak zamijenila 
smrtnu osudu izgonom iz zemlje. Pet godina kasnije 
preminu Pombai od svih ostavljen i omražen. 

položaj 

i zadaća misija 
u današnjem svijetu 


Kardinal Agagianian, pokrovitelj najviše misijske usta¬ 
nove u Rimu »Propagande« i jedan od četvorice moderatora 
Koncila dao je za misijskd dan listu »Osservalore Romane« 
interview o položaju i zadaći misija u današnjem svijetu. 
Evo toga interviewa, nešto skraćena, kalio ga je donio ča¬ 
sopis »Katholische Missionen« br. 1/1964, , 

Oznake današnjih svjetskih misija su ove: Gotovo po¬ 
svuda kao uspjeh misijskog rada zadnjih desetljeća, di¬ 
že se redovna hijerarhija s domaćim svećenicima i bi¬ 
skupima te izgrađenim svjetovnjacima. Crkva se u mi- 
sijskim zemljama naglo razvija, brže nego što bi to itko 
prije sto godina mogao reći. Rad misijonara donio je 
svoj plod, kako su to zadnji pape, počevši od Benedik- 
ta XV. (1914-1922) predvidjeli i planirali. Poslanice tih 
papa dale su misijskom apostolatu smjer i cilj, I te su 
zadaće najvećim dijelom i ostvarene. 

Promijenjeni svijet 

I vanjski su uplivi pospješivali brz razvoj Crkve u 
misijama. U posljednjih 15 godina postigao je tzv. »tre¬ 
ći svijet« neslućene uspjehe i napredak: Spominjem sa¬ 
mo uspostavljanje narodne nezavisnosti, napore za puč¬ 
ko obrazovanje, industrijalizaciju, obnovu domaćih kul¬ 
tura, rješenje socijalnih problema sa silnim posljedica¬ 
ma. Sjetimo se samo tisuću godina starog problema ka¬ 
sta u Indiji ili rnnogoženstva u zemljama crne Afrike, 
što su vlade tih zemalja brzo, i možemo' reći u nekom 
»kršćanskom smislu«, rješile. Razvoj Crkve u afro-azij- 
skim zemljama bu> je tim događajima, koji su nepo¬ 
sredno i nju tangirali, ubrzan, ali je to bio razvoj, do 
kojega bi se i inače — iako nešto sporije — moralo do¬ 
ći. Sad misije dobivaju novi oblik, oblik mlade Crkve, 
koja je mlada što se tiče dobi, ali i što se tiče sile i 






djelotvorne snage. Time ne mislim reći, da su svi' pro¬ 
blemi riješeni.. Naprotiv, htio bih reći, da je sada, na¬ 
kon jednog stoljeća herojskih napora pionirskog rada i 
temeljite priprave istom postavljen temelj, koji nam 
omogućava sa' svom snagom navješćivati Evanđelje ne- 
kršćanskom svijetu. 

Nova polazna točka 

Prije svega misijska je Crkva oslobođena tereta ko¬ 
lonijalizma, jedne povijesne pojave, koju misionari ni¬ 
su nikako mogli po svojoj želji i volji promijeniti. 

Istina, ponegdje je to olakšavalo Crkvi prodiranje, u 
nepoznate krajeve, ali je i bilo povod za optužbe, da 
su misije i kolonizacija jedno te isto, iako se Crkva nije 
htjela nikada s njom identificirati i njoj se podložiti. 
Bilo kako mu drago, danas ti prigovori pripadaju pro¬ 
šlosti. Čak i vođe mladih država priznavaju Crkvu i 
njezinu djelatnost. 

Drugi elemenat tog novog položaja jest baš to pot¬ 
puno građansko pravo, što'je Crkvi priznato u mladim 
državama Azije i Afrike, gdje ona danas stoji pod vod¬ 
stvom domaćih biskupa i svećenika i svojim socijalnim 
djelovanjem surađuje u izgrađivanju tih. zemalja. 

Napokon, danas mi mnogo bolje shvaćamo — također 
i uslijed studiranja prošlih godina — kako 'mora izgle¬ 
dati ono nužno »prilagođivanje«, da Crkva dobije iz¬ 
gled, koji ti narodi razumiju. To prilagođivanje ne smi¬ 
je biti čisto vanjsko, neko puko oponašanje, koje ostaje 
samo na površini, a da ne dohvati duše. I jer se to če¬ 
sto baš tako i događa, zato se meni taj izraz »prilago¬ 
đivanje« ne sviđa. Ja bih radije govorio, prema pozna¬ 
toj prispodobi o kvascu, o nutarnjem prožimanju, iznu- 




tra-_ ^ »prilogođivanju« na području teologije, filozofije, 
umjetnosti, literature može opravdano biti govora samo 
onda, ako to zinači, da. se dižu snage, koje se znaju 
izraziti u oblicima domaće kulture, pravo i ujedno 
kršćanski. To je prije svega zadaća urođeničkih 
j-ašćana, i poznato je, da se ta potreba posvuda snažno 
osjeća. 

Početak pravog m isionarenja . 

To -bi dakle bila polazna točka 'za misije u -budućno- 
Sti ',. Pod tim vidom bio je čitav misijski posao prošlih 
stoljeća priprava, predigra pravom misijskom radu, ko¬ 
ji ima doći. Nažalost, to se čestoput zaboravlja. Ljudi 
gledaju na već postignute uspjehe i jedva još misle na 
one nepregledne mase nekršćana, koji se još nalaze iz¬ 
van Crkve. Ako izuzmemo neke pojedine zemlje ili na¬ 
rode — a^ tih je malo mi smo ogromni blok nekršćana 
jedva načeli, i naši apostolski uspjesi ostvareni su sa¬ 
mo u giupama naroda, koji ne stoje jako visoko na 
kulturnoj razini ili nisu org-anski ucijepljeni u nekr- 
šćanske narode. 

Posao, koji nas još čeka, bez sumnje je neizmjerno 
veći od onoga, koji smo obavili, iako su misijonari ra- 
dU,i do zadnjih granica svojih sila. Ja to želim izričito 
naglasiti. Misijske su družbe čestoput sa herojskom ve¬ 
likodušnošću, poniznošću uistinu uložile sve svoje sile 
za stvar misija i u tišini, stvorile mogućnosti za dalj¬ 
nji lazvoj. Ali te družbe uvijek trpe zbog pomanjkanja, 
sila i sredstava. S malim morali su tako pumo stvarati. 
Danas se jednostavno ne može više ni misliti, da bi se 
misijski rad Crkve s tako malo sredstava mogao i dalje 
nastavljati, , 

Moje je uvjerenje, da su svjetske misije došle do jed¬ 
ne odlučne točke u svom razvoju i napretku. Dosad se 
radilo samo o tomu, da se zauzmu neke pozicije, da se 
uhvati korijen u nekim zemljama i krajevima i da se 
osnuje vidljiva struktura Crkve. To je bilo postignuto 
brže nego se moglo i predvidjeti. No sada mora zapo¬ 
četi mnogo dublje djelovanje, ako hoćemo nekršćanski 
svijet obratiti. Sile i sredstva, koje smo dosada ulagali 
u misije, jednostavno nisu više dostatne. Sad se ne ra¬ 
di više samo o tomu da se Crkva pojavi u nekim kraje¬ 
vima i da uspostavi neka uporišta, nego: je sada došao 
čas, da se 'utjecaj Crkve proširi i vijest Kristova svima 
donese. 

Povijesni čas. 

S druge strane, došao je i nekršćanski svijet Azije : 
Afrike na značajnu prekretnicu svoje povijesti. On se 
odlučno bacio na put modernog napretka. Narodi su se 
probuđlili. Oni se žure, da bi nadoknadili izgubljeno 
vrijeme. Njihov politički razvoj, koji ih je za deset go¬ 
dina doveo iz kolonijalne podložnosti do neovisnosti, o- 
bično je samo ona strana toga jurišnog razvoja, koja se 
najviše uočuje. U stvari čitava kulturna i socijalna 
struktura tih naroda doživljuje promjenu. Ali baš ta 
nagla promjena nerijetko rađa silne duševne krize: či¬ 
tavi narodi gube pouzdanje u svoje religiozno uvjere¬ 
nje. Ćudoredni običaji, koji su stojećima bili stalni, 
raspadaju se u najkraće vrijeme. Želja za uživanjem i 
nećudoređe — nažalost čes'toput zapadnjačkog podri¬ 
jetla — naglo se šire. Materijalni sistemi, koji obećava¬ 
ju u najkraće vrijeme rješenje svih problema, privlače 
ljude. 


Stare nekršćanske vjere treba da tu još izvrše jednu 
veliku zadaću- Treba da spriječe, kako ljudi tih zema¬ 
lja ne bi sve religiozno izgubili i utopili se posve u 
praktičnom materijalizmu. Ali one nisu dorasle da to 
dugo čine. Zato smo mi danas došli do odlučne točke, 
gdje mora nastupiti novo misijsko djelovanje, sa posve 
novim sredstvima, koja će dosadašnja daleko nađmaši- 
vati.. Mi stojimo doista u povijesnom času misija: pro¬ 
šlost je bila priprava — a već u bliskoj budućnosti mo¬ 
že biti prekasno. Jer ako nekršćanski prostori padnu 
jednom kao žrtva materijalizmu, koji želi uživanje, te¬ 
ško će biti predcbiti ih za Evanđelje. 

Naš odgovor 

Hoće li kršćanski svijet razumjeti poziv toga časa i 
na njega odgovoriti? Ponajprije taj se poziv tiče čita¬ 
voga kršćanskoga svijeta, ne samo katolika; jer odgo¬ 
vornost za spas nekršćana snose ne samo katolici, nego 
svi kršćani. Zato je moje mišljenje, da je prvi odgovor, 
koji kršćani imaju dati na tu od providnosti Božje stvo¬ 
renu situaciju: da se sjedine »u jedno stado, s jed¬ 
nim pastirom«. Dok smo mi god nesjedinjeni, ne može 
nikad propovijedanje Evanđelja nekršćanima biti do¬ 
sta djelotvorno. A na putu k tomu jedinstvu mi smo 
u zadnje vrijeme mnogo napredovali. 

Do potpunog ostvarenja toga jedinstva moramo mi i 
dalje voditi misije kako samo možemo, i konačno mo¬ 
ra čitavu Crkvu zahvatiti svijest o toj dužnosti. Prije 
su ljudi mislili na misije kao na nešto, što se tiče jed¬ 
ne grupe svećenika. Cjelina Crkve u svojoj organizaciji 
(biskupije, župe, biskupi, svećenici i svjetovnjaci) bila 
je zainteresirana za misije samo na neke dane u go- 



dini, a i to samo toliko da dade nešto novčanih prilo¬ 
ga i izmoli nekoliko molitava. Danas je apsolutno ne¬ 
moguće da tako i dalje ostane. Danas moraju svi kršte- 
ni osjetiti i doživljavati svoju dužnost za raširenje vjere. 

Drugi Vatikanski Koncil ima tu bez sumnje veliku 
zadaću. On mora čitavu Crkvu prožeti misijskom ide¬ 
jom. Problemi, koji su s time združeni 'moraju se još 
diskutirati. No mi možemo već sada ustanoviti, da je 
misijska ideja utjecala na tok Koncila i na držanje kon- 
cilskih otaca, i to isto toliko koliko i pitanje ekumeniz¬ 
ma. Jer Koncil je neprestana izmjena iskustava i ide¬ 
ja, điskutiranje i iznošenje ideja kao i doticanje čita¬ 
va mnoštva pitanja i zadaća, koje čekaju rješenje Crkve. 

Misijonarska mobilizacija 

Biskupi su postali svijesni svoje odgovornosti, koju 
imaju svi prema čitavoj Crkvi i njezina dva velika 
problema, naime ujedinjenju i misijama. To znači vrlo 
mnogo. Jer ako su svi pastiri Crkve najprije uvjereni 
u svoju biskupsku solidarnost, koja ih sve povezuje, i 
u zajedničku odgovornost za probleme cjelokupne Crk¬ 
ve, onda možemo uistinu reći, da problem pomoći mi¬ 
sijama stoji pred svojim radikalnim rješenjem. 

Potpuno svaćanje toga, što Crkva zapravo jest, do¬ 
nijelo je samo sobom zamah miisijskog aktiviziranja, 
i to tako silnog, da toga nitko možda nije nogao 
predvidjeti. Zato bih ja želio, da se u čitavom kato¬ 
ličkom svijetu probudi svijest o tome, što je za¬ 
pravo Crkva, kojoj mi pripadamo po krštenju, što 
je zapravo Grtkva, kojo mi pripadamo po Kristovoj 
zapovijedi: »Idite i navješćujte Evanđelje svim stvoro¬ 
vima!« 

čitav svijet pripada Isusu kristu . 







daj mi duše i 



Ljubim sve duše, bez izuzetka. Ko-liko li radosti za moje 
Srce, kad se priklanjaju mojoj Ljubavi. Koliko ii žalosti, kad 
od nje biježe. 

Kad bi ti znao, koliko žeđam za dušama! 

Spašavaj duše i iskoristi sve prilike, koje Ti dajem na 
raspolaganje, i one, koje ostavljam i prepuštam Tvojoj 
inicijativi. 

Moli od mene misionarski žar, što nije ništa drugo, nego 
participacija na mojem: »Sitio — žedan sam-. 

Možeš mi pomoći svojom molitvom . r. 

Možeš mi pomoći svojom ljubavi. . . Kako ćeš moći ljubiti 
jednog poganina, koji je potreban Tvojih žrtava, kad ne 
ljubiš brata, koji je uz Tebe... 

Pomozi mi svojom poniznošću.. . Jedna duša, koja je po¬ 
nizna, pa kako god grešna bila, spasit će se... 

Možeš postati misionar, ma kako bilo usko polje Tvoga 

rada . .. 

Dosta je, da svojim mislima obuhvatiš cijeli svijet. . . 
Prikaži mi sve ljude, koji žive sad na zemlji. Želi me, zovi 
me, uzđiši za mnom u svakome, i vidjet ćeš, kako rastem 
u svima ... 

(Courtois: L’heure de Jesus II) 


81 


Poruka je uvijek hitna, jer se nosi 
ljudima, koji su se »ukrcali« i koji mogu 
svaki čas propasti. Žurite se, jer je 
sjekira stavljena na korijen — rekao je 
Preteča. Bdijte i molite — rekao je 
Isus. i 

Ta poruka ima biti autentična. Ne 
transformirana, oslabljena, iskvarena. Ona 
je kodicifirana u Credu, rastumačena u 
moralu, znakovima prikazana u liturgiji. 
Moramo tu poruku poznavati — dakle: 
studirati, ići na izvore i priznate komen¬ 
tare. 

Poruka je prilagođena svima: djetetu, 
mladiću, ili starcu, zaručnicima ili.djevi- 
cama. Kao Isus na Jakovljevu zdencu. 
Ne strast za novotarijama i individualne 
fantazije, nego stvarno misionarska akci¬ 
ja. 


misionar 

nosi 

poruku... 

poziv na berbu . . 


Odaziv svake generacije prema Božjem pozivu na berbu 
je odlučan za čitavu povijest spasenja. Samo plod, koji po¬ 
jedinac pridonosi, ako slijedi Krista, ljubi brata, ako on vo¬ 
lju Božju u životu ispunjava, to donosi plod za misije u 
svijetu. 


Krajnje je vrijeme, berba se mora skupiti i Božje 
Kraljevstvo ljudima navijestiti. 


Vrijeme Božje žetve traje uvijek. Krist je Gospodar 
žetve, ali na nama je, da njemu skupimo berbu, i da sebi 
ništa ne pripišemo. 


Poslanika je premalo. Ruku je premalo, koje Bi liječile 
bolesnike i istjerivali đavle. Premalo je nogu, koje bi izla¬ 
zile za izgubljenim ovcama kuće Izraelove. Premalo je usa¬ 
na, koje bi vikale po ulicama i krovovima: Obratite se i 
budite djeca Božja... Blaženi svi, koji gladujete i plačete .. 
Bdijte i molite, da budete spremni na dolazak Sina Čovje¬ 
čjega! 


Za vjernike pune Boga i pune jakosti, za naš naraštaj 
i za čitav svijet mi moramo moliti. 


Zadaća poslanika u žetvi ostaje ista: u prvo vrijeme 

skupiti plodove! 

molimo da nam napišete! 


Da li Vas zanimaju problemi misija? 


Zašto? 


Jeste li što čitali prije o misijama? Sto? 


Smatrate li, da ima još idealnih mladića i djevojaka, a i 
zrelih muževa i žena, koji su spremni sve žrtvovati za 
Krista? 


<] odreži 

Poznajete li takve? 


Kako sudite o ovoj knjižici? 


Što Vas je ovdije najviše zanimalo? 


Što biste htjeli ubuduće čitati na ovim stranicama? 


Imate li nam što još posebno primijetiti ili poručiti? 


Lijepa hvala! 

Molimo: odrežite ovaj listić stavite u kovertu i pošaljite 
na adresu izdavača 

Srećko Cetinić 
Opatija /Rakovčeva 12. 

IS odreži [> 

> Knjižice „IZ ŽIVOTA" _ 

Najnoviji dvobroj obrađuje one goruće probleme 
koji te muče t uznemiruju. 

Tisućama mladih će biti stoga putokaz i orijentacija. 

„TEMELJI TVOJE SREĆE' 1 

Na 320 str. i sa oko 40 ilustracija stoji samo 400 Din 

W. HUNERMANN” 

J> KRIŽ NA ZASTAVAMA 

Čita se kao roman. Pokazuje svjetlo i tamu srednjeg 
vijeka u razdoblju od sedam stoljeća. 

Sa bogatim ilustracijama u platn. uvezu Din 1000 — ; 
broširano DIN 800 

NARUDŽBE slati na adresu: 

SREĆKO CETINIĆ, Opatija Rakovčeva 12 

